Ondarearen inguruko nazinoarteko topaketea egiten dabiz Bilbon - bizkaie.biz\nOndarearen inguruko nazinoarteko topaketea egiten dabiz Bilbon\nBizkaie! 2021-10-19 10:22 Kulturea\nBizkaia Aretoan 70 aditu inguru batu dira.\nAdituak azalpenak emoten, Bizkaia Aretoan (argazkia: Irekia) | Ikusi handiago | Argazki originala\nGaur eta bihar, urriak 18 eta 19, nazinoarteko topaketea egiten dabiz Bilboko Bizkaia Aretoan, Charter Workshop izenburupean (Cultural Heritage Actions to Refine Training, Education and Roles-Kultura Ondarearen ekintzak, prestakuntzea, hezkuntzea eta rolak hobetzeko). Eusko Jaurlaritzako Kultura Sailak eta EHUk antolatu dabe jardunaldia alkarlanean.\nHelburua da Europako kultura ondarearen eremurako jarraibide sektorialak eta lanbidean jarduteko konponbideak ezarteko bideak aztertzea. Sektorean estrategia iraunkor eta oso bat sortzearen inguruan egiten dabiz gogoetea bertoko eta nazinoarteko adituek.\nJaurlaritzearen eta EHUren ordezkariakaz batera, kultura ondarearen sektoreko erakundeetako adituak eta profesionalak dagoz topaketan. Besteak beste, zaharbarritzaileak, museoko teknikariak, arkeologoak, irakasleak eta ikerlariak konbidau ditue, 70 aditu inguru.\nOrdezkaritzea bialdu dabe Bartzelonako eta Goteborgeko unibersidadeek, Vienako Arte Ederren Akademiak, Esloveniako Ondare Kulturala Babesteko Institutuak, Irlandako Ondare Sailak eta Duomoko Veneranda Fabbricak.\nCharter ekimena Bartzelonako Unibersidadeak gidatuta ipini eben martxan 2021eko urtarrilean, lau urterako. Europa osoko 21 kide oso eta beste zazpi erakunde afiliadu ditu, hamalau herrialdetakoak. Eskualdeetako ondarearen ekosistemeari arreta berezia emoten deutso ekimenak, eta, horregaitik, Europako bost eskualdek hartzen dabe parte egitasmoan.\nEuskal Autonomia Erkidegoa da Charter-en dagoan bost eskualdeetako bat. Besteak Alentejo, Toskana, Bremen eta Vastra Götaland dira. Eskualdeon jarduna koordinetako antolatzen diran jardueren artean dagoz Charter Workshop topaketak, eta horreen artean lehenengoa da Bilbon egunotan egiten dabizana.


Eguraldi txarra - - Anboto.org\nGarazi Mugarza 2020-06-26 08:30\nAlbistegietako titularra baino ez dirudi orain martxoan ezustean etxe-zuloetan zokoratu gintuen itzal handiko birus ikusezin eta ezerez honek, ematen du mundu bat igaro dela ordutik. Ekaineko eguzkiak eta alarma egoeraren indargabetzeak inertziaz garamatzate, ohiko bizimodu normalaren gose garelako. Eta batzuetan, hain zuzen geure burua engainatzen ari garen kontzientzia sotilez, arduragabekeria puntu batekin ari gara jokatzen. Baina 1947an hala idatzi zuen Camusek: “libre sentitzen ziren eta inor ez da libre izango izurriterik dagoen artean”.\n"Hemen barruan erlojua entzuten dut" esan eta negarrez hasi zen agure bat, abailduta. Egunean hamaika aldiz errepikatzen zuen non eta norekin hil nahiko zukeen. Bitartean, bizitzak maiz egiten zuen ihes. Eta kafesneak bandejetan hozten, euliak geratu barik ospitaleko geletan, nitrilozko eskuak izerdi hotzez, kremailerak plastiko gardenak ixten, malkoak disimuluz lausotutako betaurrekoen gometan metatzen, etxekoak pantailetan urduri, gau osoan argiren bat piztuta eta beti baten bat lorik egin ezinik. Oraindik jendea asko akordatzen da, oraindik nahigabez; ze uste baino hondoratuago atera gara hemendik.\nEguraldi txarreko gau luzea izan da, eta zer esan, hunkituta nago. Gustura egongo ote zarete gura eta merezi zenuten zeru katoliko, itsasbazter edo sagarrondoen itzaletan. Azken hileetan pasatu denak hemen geratu garenok behartzen gaitu aurrerantzean zerbait berria egitera, gertatutako akatsak berriz errepika ez daitezen.


Xabier Egaña Albizu (Areeta, 1943)\nXabier Alvarez de Eulateren eskutik hasi zen oinez artearen bidean. Lucio Muñozek Arantzazuko (Gipuzkoa) santutegian egindako erretaula ikusi eta lotu zen horma-irudiak margotzen. Margoak ditu eginak Arantzazun, Zarauzko San Pelaio elizan eta frantziskotarren kaperan, Iñurritzako pilotalekuan, Arrigorriagako igerilekuan, Sopelako San Pedro plazan edo Leioako Lauro Ikastolan... Erbestean, Puerto Ricoko elizetan eta Alemaniako Mühlen eta Münster hirietan. Bestalde, euskarazko hainbat liburutan ageri dira bere lanak. Ilustratuak ditu, besteak beste, Lewis Carrollen Alizia herrialde harrigarrian, Bitoriano Gandiagaren Uda batez Madrilen eta Gabon dut Anuntzio, Cervantesen Patxi Ezkiagaren On Kixote Mantxako antologia, Zamorako abadeen Apaizak ere torturatuak… Eta beti, giza irudia du margolan guztien gai nagusia.\nNola egiten zaio aurre hormatzarrak margotzeko prozesuari?\nProzesua… Xabier Alvarez Eulaterekin hasi nintzen ni. Erriberrin ezagutu nuen, 18ren bat urte nituela. 1962, eman dezagun. Atera kontuak, arte edo margolaritza libururik ikusi gabeak ginen garai hartan. Etxean janari-denda bateko egutegia, gurasoen logelako gurutzea, eta zenbait argazki. Horraino heltzen zen gure iruditeria guztia. Erriberrin ikasten ari ginela, sendagai baten erabilera-orri bat aurkitu nuen –tarte zuriak ere bazituen–, eta paper tximur hartan marrazki batzuk egin eta Eulateri erakutsi nizkion. Interesgarria iritzi zion, eta Picassoren liburu zenbait utzi zizkidan. Orduantxe zabaldu zitzaidan lehen aldiz zerua, edo artea, esentzian: askatasuna, deformazioa, ez antzak… Orduantxe hasi zen, niretzat, errealitatea bizitzari buruz hitz egiteko aitzakia izaten. Eta errealitatea da mingotsa, da ederra, da gogorra, da adeitsua, eta da… den bezalakoa.\nEta horixe ageri da eliza honetako hormetan?\nNola edo hala, bai. Hor dituzu paterak, adibidez. Oso gogoan nituen paterak. Hala ere, oraingoak ez bezalakoak dira nik margotutakoak. Oraingoak plastikozkoak dira, eta nik margotutakoak, aldiz, egurrezkoak, garai hartakoak. Kanariar Uharteetako itsasertzaren kontra jotzen zuten, txikitzen ziren, eta ezpalekin batera, patera haietan zetozenen askoren hilotzak agertzen ziren ur ertzean. Nire barruan josita zegoen irudi hori, hainbat eta hainbat marrazki eginak nituen, eta eliza honetako hormetara ekarri nuen gaia. Ikusten ez ditugun munduak dira, edo ikusten ditugunak baina ikusi nahi ez ditugunak. Eliza honetako hormetan, paterekin batera, giza irudi bat margotu nuen. Ez dakit zer ari den, begira dagoen, ikusten ari den edo ezer sentitzen ari den. Ez dakigu nondik datorren, ez nora doan. Alegia, ez dago irakurketa ofizialik. Nik irudi bat jarri nahi izan nuen, hilotz anabasa hari eta giza hondakin haiei begira. Beheraxeago, mutiko horixe…\nDanborra jotzen ari da.\nIrakurria duzu Latorrizko danborra?\nGunter Grassen nobela. Bai.\nHortxe duzu latorrizko danborraria. Nazismoa salatu nahi du, ez hitz egitea erabaki du, danborra jotzea besterik. Hau txikitzen du, hura puskatzen… Bera margotzeko gogoa nuen, pateren tragediari ezetz esateko nahia, ez dela posible, injustizia hutsa dela. Danborrariaren aurrez aurre, beste giza irudi bat jarri nuen, oihuka hura ere: [Edvard] Munchen Garrasia. Munchek, ordea, ez du garrasi egiten mundua gaizki dabilelako, bera gaizki dagoelako baizik: margolaria da, krisi handi batean sartuta dago, eta hortik haren orroa. Parez pare jarri ditut biak: bata gizarte injustizien kontra garrasika; bestea, bere baitako ondoeza kanporatu nahi duela.\nEzker horman ageri da gai hori, beste hainbat elementurekin batera. Eskuin horman, beste hainbat osagai. Elementu zentrala, berriz, erdiko horman, Jesu Kristo gurutziltzatua da.\nBegira, egun batean, aldamioan gora igota margotzen ari nintzela, gizonezko bat sartu zen elizara. Istripua izana zuen, nonbait, eta baldar zetorren. Igeltseroarekin hizketan hasi zen, eta pixka batera, aldamiotik jaitsi nintzen, zer ote zen. [Juan Ignazio] Lasagabaster zen, Gasteizko Santa Maria Katedrala fundazio zuzendaria. Poz eman zidan. Eta ordu arte egindakoa ikusi eta laster esan zuen: “Honek eliza izan behar du”. Nik ez nuen sekula horrelakorik pentsatu. Hainbat zirriborro eginak nituen, marrazki mordo bat, baina eliza izan behar zuen, ez zuen, ez nekien. “Eliza izan behar du”. Horrek, mugak ezarri zizkion nire lanari, ez estuak ere, baina lana zedarritu zuen.\nEliza, baina ez nolanahikoa.\nBai, bada. Zer esan nahi du “eliza” izan behar duela? Zer da “eliza”? XVI. mendean egin zuten Andetxako eliza hau, eta bi mende geroago eraberritu. Bertan ezkondu dira hemengo herritarrak, egin dituzte hiletak, bataioak… Eliza topagune izan da herri txikietan. Kontatu izan didate, haurretan hainbat jolas eta bihurrikeria egin izan zituztela eliza honetan bertan. Gauza asko. Margotzen hasi nintzenean, Kristo margotu nuen lehenengo. Tamainagatik, eta margoagatik.\nGaiari buruz ez nuen dudarik. Banekien. Gurutziltzatzea nahi nuen, gurutzetik jaitsiera, piztuera… Kristau sinesteen nahaste-borraste bat. Kristo hila da, Aita Jainkoak galtzarbeetatik eutsi dio, eta lagunek eskailera bat jarri dute, Kristo jaisten laguntzeko. Zirriborroak eginak nituen, margotzera igo… eta ez zuela funtzionatzen konturatu nintzen. Besterik behar nuela, gogoan neuzkan elementuen arteko erlazioak gorabeherak zituela. Problemak sortu ahala, soluzioak bilatzen jardun behar izan dut… Lanean hasi eta konturatu nintzen hiru ordu baino gehiago irauteko gauza ez nintzela. Nekagarria zitzaidan. Modu trinkoan lan egiteko ohitura dut. Hasi eta segi, hormaren kontra borrokan.\nZer da “hormaren kontra borrokan”?\nHorixe! Jendeak ulertzen ez duena, horma zuri baten kontra borroka egin behar duzula, horma hori noiz isilik dagoela, noiz garrasika, eta horma horrekin elkarrizketan jardun behar duzula, tamaina, margo edo konposizioari buruz. Goizeko bederatziak aldera lanean hasi, eta eguerdi arte egiten nuen lan. Arratsaldean, berriz, etortzeko ohitura nuen, neuk bakarrik, baina ez margotzera, begiratzera baizik. Hartzen nuen aulki bat, jartzen nintzen elizaren erdian eta margotutakoari begiratzen hasten nintzen. Besterik gabe, begiratzen. Jendeari esaten nion: “Begiratzen egotea ez da nolanahiko lana. Gela ilun batera sartu eta kandela bat piztea duzu: distraituta baldin bazaude, ilunpe hutsa da, baina erne baldin bazaude, kandelaren argi izpi horrek zer edo zer hautematen uzten dizu, zer edo zer ikusten. [Hunkiturik ari da] Inork ere ez daki zer den “zer edo zer” hori, baina bada “zer edo zer”. Eta horrexen bila etortzen nintzen hona arratsaldeetan.\nEta aurkitzen zenuen erran delako “zer edo zer” hori?\nLehentxeago edo geroxeago, beti ikusten nuen “zer edo zer”. Eta ez dakit zer zen ere: batean, bateko margoa; bestean, besteko giza irudiaren tamaina. Mundu bat sortzen da zeure barruan, hurrengo goizean zeurekin batera hormara dakarzuna. Eta egindakoari ukituak egingo dizkiozu, edo aurrera joko duzu, besterik gabe. Esate baterako, badut lagun bat, Jesus Mari Goñi matematikaria, goizean goiz Iruñean trena hartu eta Gasteizera etortzen zitzaidana. Trenetik jaitsi, bizikleta hartu eta Andetxara etortzen zen, niri laguntzera. Behin, irudi baten buruarekin ari nintzen. Jesus Marik margoak-eta ekartzen zizkidan, hura niri laguntzen beti. Eguerdian, bazkaltzera joan eta esan zidan: “Badakizu zenbat aldiz margotu duzun delako buru hori?”, eta nik: “Behin”. Eta berak: “Ez, 25 aldiz!”. “Kontatu egin ote dituzu, bada?”, “Bai!”. Ez zen txantxetan ari, egia zen. Izan ere, hormak zimurrak ditu, itzalak egiten ditu, une jakin batean gustuko duzun margoa, hurrengoan ez zaizu gustatzen.\nBatean gustatzen zaizu, hurrengoan ez, baina margotua duzu.\nKasu hartan, goiz osoa eman nuen buru txar bat margotzen, harik eta “Oraintxe bai!” esan nuen arte. Baina “Oraintxe bai!” esatea da zailena, ez baitago inolako neurririk, eta zirriborroak ez baitu ezertarako balio. Nire zirriborroetan buru bat ageri zen, edo ehun buru, baina ez dago zirriborroetara begira buru bat kopiatzen jarduterik. Barruan duzun buru horixe aterarazi behar duzu, eta hortxe dator borroka, eta hortxe hasten da hormatzarra zuri agintzen, zure lana gidatzen, bidea zuzentzen… Eta eginda dagoenean, ez atzera begiratu. Horixe da okerrena. Pentsatu ere ez atzera egitea.\nEsate baterako, eman dezagun tailerrean nagoela, margotzen. Nekatu naiz eta utzi diot lanari. Kaleko jantzi naiz, banoa, eta atzera begiratzea bururatu zait: zast! Ikusi dut zer edo zer. Arraioa! Hartu pintzela eta banoa, ikusi dudan xehetasun hura kontuz-kontuz ukitzera… eta orduantxe zer edo zer erortzen zait, edo zikintzen ditut kaleko arropak, edo… Atzera begiratzeak zer edo zer aurkitzera jartzen zaitu. Izan liteke halabeharrez gertatzea ere, baina kontua da behin eta berriz eta askotan gertatzen dela. Eliza honetan ere hainbat aldiz gertatu zait.\nHormatzar margotu ederrok ikusi arren, ikusleok ezin ulertu obrak bere baitan gordetzen duen mundua, haren esanahia.\nHorixe da arazoa. Hainbat eta hainbat elementu ageri dira eliza honetako hormetan. Ikusleek zenbait elementu bai, ezagutuko dituzte, baina beste asko ez. Jendeak azalpenak behar ditu eta, horretarako, liburuxka argitaratu dugu Jesus Mari Goñik eta biok, testuz eta argazkiz, ikusleek uler dezaten. Esate baterako, horma guztietan beti ageri dira bertikala eta horizontala. Margolariak marra horiek intsinuatu egin behar ditu eta ikusleak, aldiz –eta horixe da zailena–, marra haiek ikusteko ahalegina egin behar du. Ahalegina egin. Horixe duzu lehen arte ikasgaia: ikusleak egin behar du margoa. Alegia, arbolak daudela ikusi ez ezik, zergatik dauden arbola horiek hor galdetu behar dio bere buruari, zergatik dituzten tonu jakinak, zergatik…\nKlabeak dira hormatzar margotuotan barna ibiltzeko, bistan dagoena ulertzeko.\nKlabe bat, oso inportantea, eta ikusleari dagokiona, esango dizut. Krisalida bat margotua dut hormetarik batean. Jakina denez, krisalidak tximeleta bat du barruan. Tximeleta hori pupatik indarrez ateratzen saiatzen bazara, hil egingo zaizu. Krisalidak bere buruz hautsi behar du zetazko pupa. Andetxako eliza honetara datorren ikuslea ere krisalida bat da, tximeleta gordea du bere barruan. Pupatik irteten den ez den, ikuslearen gorabehera da. Nik, aztarnak eman dizkiot, bideari jarraiki dakion. Norberak egin behar du bide hori, nahi duen eta ahal duen neurrian. Eta ez da erraza, artea ikustea ez baita lantegi erraza; baina ezta irakurtzea ere, edo zinema ikustea. Ikustea lortuz gero, berriz, tximeleta egingo da ikuslea ere, zer bat politagoa, ederragoa, tximeletagoa. Dena delakoagoa.\nBestela ikusiko du mundua.\nPlatonek dioenez, haitzulo baten barrualdeari begira bizi gara. Itzalak ikusten ditugu han, eta uste dugu horixe dela errealitatea. Halako batean, ordea, itzuli, haitzulotik kanpoaldera begiratu, eta bestelakoa da errealitatea. Horrelaxe Andetxako elizan, eta artean, oro har: zein da artistak ikusten duen errealitatea, eta ikusleak ikusi beharko lukeena? Hori oso prozesu gaitza da, arreta jartzea, jakin-mina izatea, galderak egitea esan nahi baitu. Eta munduak ez du horretarako abagunerik ematen, korrika eta presaka bizitzera behartzen gaitu, distrakziotik distrakziora.\n“Egun batean, Andetxako parroko Pablok [Corres] Itun Zaharrean ageri den Kananeako emakumearena irakurri zuen, nola andre hura Jesusi joan zitzaion, esanez gaixorik zuela alaba, eta sendatzeko. Jesusek, orduan: ‘Gaixoak sendatzera etorri naiz mundura, ez txakurrei jaten ematera’. Esan egin behar da, gero!... Emakume horrek, orduan: ‘Jaun aberatsen mahaitik erortzen diren papurretatik ere jaten du txakurrak’. Eta hurrengo egunean, emakume hori margotu nuen horman, nire zirriborroetan ez bazegoen ere”.\n“Goiz oso bat eman nuen zaldi baten ipurdia margotzen. Etsita nengoen. Ez aurrera ez atzera. Pablo etorri zen, parrokoa, eta gauza bera, gauzak ez zuela itxurarik, kaka zaharra zela. Nik, neure buruari orduan: ‘Hobeko dut bertan utzi, hau ez baitoa inora!’. Biharamunean etorri, eta bost minutuan egina nuen ipurdi hura. Aurreko goizean ezin, hurrengoan berehala. Eta nola da posible? Neuk besterik ez dakit, baina neuk ere ez dakit! Intuizioa”.\n“Eliza hau XVIII. mendean eraberritu zuten, ezin genuen gertari hori aldatu, ez ukitu ere, baina XXI. mendea margotzea erabaki nuen hasieratik. Ez dut elizan ezer hautsi beharrik izan, oraingo mendea erantsi diot, besterik ez. Neure buruarekin zintzo jokatu nahi izan dut, oraingo garaiarekin leial izan. Jendeari ez zaiola gustatzen? Batzuek esan didate hasieran ez zitzaiela batere gustatu eta orain, aldiz, guztiz liluratuta daudela”.\nAzken hitza: Inkultuak\n“Gure buruak arteaz jantziak baditugu, hainbestean moldatuko gara margolanei begira. Hala ere, begiek ikusten dutena baino harago jo behar da beti, sinbologiara, eta, zoritxarrez, horretan guztiz inkultuak gara”\nKanal hauetan artxibatua: Pintura | Eliza Katolikoa


2+2=5? -> MATE + MATE = LITERATURA?: 2015-06\nITAKA_ Maider Agirre_ 2015-6-13\nSegundo bateko leherketa infinitua izan daiteke. Txalojotze soinu isil bat, zotin bulkada bat itotasunean. Izan daiteke ordulariaren dantzaldia, denboraren kontrapasa, irribarrea kontrako eztarrian. Zulo suizida baten garrasia izan daiteke. Zulo suizida baten garrasia zuloan, jostorratz baten ziztada pazientziaz betea. Izan daiteke instante eterno bat edo eternitatea instante batean, izan daiteke bihotzero-bihotzero bihotzetik bihotzera ezpainen pentsamenduaren oihartzuna.\n"Bihotzero" lehen eleberria aurkezten izan zen Maider Agirre beasaindarra ekainaren 13an gure artean. Liburua ilustratu duen Idoia Beratarbidek eta Joxerra Garziak ere parte hartu zuten. Bihotzetik aritu ginen denok, inoiz baino gehiago bihotzetik.\nNi, Irati orain 18:12 No hay comentarios:\n2015-6-7 Txindokitik bueltan\nLokatzezko bideak baino nahiago ditut bidezko lokatzak\nNi, Irati orain 14:56 7 comentarios:


Lucas 12 - BASQ1571 - Basque(Navarro-Labourdin)NT - Bíblia Online\n1 Bizquitartean bildu içanic gendetze mulço handiac hambat non elkar aurizquiten baitzutén, has cequién erraiten bere discipuluey, Lehenic beguira çaitezte Phariseuén altchagarritic, cein baita hypocrisiá.\n2 Ecen ezta deus estaliric aguerturen eztenic: ezeta deus secreturic iaquinen eztenic.\n3 Halacotz ilhumbean erran dituçuen gauçác, arguian ençunen dirade: eta beharrira gamberetan erran duçuena, predicaturen da etche gainetan.\n4 Eta diotsuet çuey neure adisquideoy, Etzaretela beldur gorputza hiltzen dutenén, eta guero ezpaitute cer guehiagoric eguin deçaten.\n5 Baina eracutsiren drauçuet noren beldur behar çareten: çareten beldur, hil duqueenean gehennara egoiztecó authoritatea duenarén: are diotsuet, haren beldur çareten.\n6 Eztira borz parra-chori bi dirutchotan saltzen, eta hetaric bat ezpaita ahanciric Iaincoaren aitzinean ?\n7 Baina çuen buruco bilo guciac-ere contatuac dirade etzaretela beraz beldur: parra-chori araldeac baino guehiago balio duçue çuec.\n8 Badiotsuet bada, Norc-ere ni aithorturen bainau guiçonen aitzinean, guiçonaren Semeac-ere aithorturen du hura Iaincoaren Aingueruén aitzinean.\n9 Baina ni guiçonén aitzinean vkaturen nauena, vkatua içanen da Iaincoaren Aingueruén aitzinean.\n10 Eta norc-ere erranen baitu hitzic guiçonaren Semearen contra barkaturen çayó hari: baina Spiritu sainduaren contra blasphematuren duenari, etzayó barkaturen.\n11 Eta eramanen çaituztenean synagoguetara, eta magistratuetara, eta potestatetara, eztuçuela ansiaric, nola edo cer ihardetsiren duçuen edo cer erranen.\n12 Ecen Spiritu sainduac iracatsiren çaituzte ordu hartan berean, cer erran behar daten.\n13 Eta erran cieçón gendetzecoetaric batec, Magistruá, erróc ene anayeri parti deçan enequin heretagea.\n14 Baina harc erran cieçón, Guiçoná, norc eçarri nau ni iuge, edo partitzale çuen gainean?\n15 Guero erran cieçón, Ikussaçue, eta beguira çaitezte auaritiatic: ecen cembeitec onhassunez abundantia badu-ere, bere vicia eztu bere onetaric.\n16 Eta erran ciecén comparationebat, cioela, Guiçon abrats baten landéc abundantqui fructu ekarri vkan duté:\n17 Eta gogueta eguiten çuen bere baithan, cioela, Cer eguinen dut? ecen eztut nora bil ditzadan neure fructuac.\n18 Eta erran ceçan, Haur eguinen dut: deseguinen ditut neure granerac, eta handiagoac eguinen ditut: eta hara bilduren ditut neure fructu guciac, eta neure onac.\n19 Eta erranen draucat neure arimari, Arimá, badituc on handiac anhitz vrthetacozat bilduac: reposa adi, ian eçac, edan eçac, eta atseguin har eçac.\n20 Baina erran cieçón Iaincoac, Erhoá, gaurco gauèan eure arimá edequiren çaic: eta dituán gauçác, noren içanen dirade?\n21 Hala da onhassun handiac beretaco biltzen dituena, eta Iaincoa baithan abrats eztena.\n22 Orduan erran ciecén bere discipuluey, Halacotz diotsuet, eztuçuen artharic çuen vicitzeaz, cer ianen duçuen: ez eta gorputzaz cerçaz veztituren çareten.\n23 Vicia vianda baino guehiago da, eta gorputza abillamendua baino.\n24 Considera itzaçue beleac, ecen eztutela ereiten ez biltzen, eta hec eztuté sotoric ez graneric, eta Iaincoac hatzen ditu hec, cembatez çuec choriéc baino guehiago balio duçue?\n25 Eta norc çuetaric artha vkanez eratchequi ahal dieçaqueo bessobat bere handitassunari?\n26 Bada baldin chipién dena-ere ecin badaguiçue, cer goiticoéz arthatsu çarete?\n27 Consideraitzaçue floreac, nola handitzen diraden: eztirade nekatzen, eta eztute iruten: baina badiotsuet, are Salomon-ere bere gloria guciarequin eztela veztitu içan hetaric bat beçala.\n28 Bada baldin egun landán belhar dena, eta bihar labean eçarten dena Iaincoac hala inguru veztitzen badu, cembatez areago çuec fede chipitacoac\n29 Çuec beraz eztaguiçuela galderic cer ianen duçuen edo cer edanen: eta etzaiteztela dudán iar\n30 Ecen gauça hauc guciac munduco gendéc bilhatzen dituzté: baina çuen Aitac badaqui, ecen hauèn beharra baduçuela.\n31 Bainaitzitic bilha eçaçue Iaincoaren resumá, eta gauça hauc guciac emanen çaizquiçue gaineraco.\n32 Ezaicela beldur tropel chipiá, ecen çuen Aitaren placer ona içan da çuey resumaren emaitera.\n33 Sal itzaçue çuen onac, eta eman itzaçue elemosynatan. Eguin itzaçue ceurondaco çahartzen eztiraden mulsác, ceruètan thesaur nehoiz-ere falta eztaitembat: nora ohoinic ezpaita hurbiltzen, eta non cerrenec ezpaitu deseguiten.\n34 Ecen non baita çuen thesaura, han içanen da çuen bihotza-ere.\n35 Bira çuen guerrunceac guerricatuac, eta çuen candelác irachequiac.\n36 Eta çuec çareten noiz hayén nabussia ezteyetaric itzul daiten beguira dauden guiçonetarát irudi: dathorrenean, eta borthá bulka deçanean, bertan irequi deçotençát.\n37 Dohatsu dirade cerbitzari hec, cein dathorrenean nabussiac eridenen baititu iratzarriac: eguiaz diotsuet guerricaturen dela bera, eta mahainean iar eraciren dituela, eta aitzinaraturic cerbitzaturen dituela.\n38 Eta baldin badathor bigarren veillán, eta heren veillán badathor, eta hala eriden ditzan: dohatsu dirade cerbitzari hec.\n39 Eta haur iaquiçue, ecen baldin baleaqui aitafamiliác cer orduz ohoina ethorteco licén, veilla leçaqueela, eta ezleçaqueela vtzi çulhatzera bere etchea.\n40 Çuec-ere bada çareten prest, ecen vste eztuçuen orduan guiçonaren Semea ethorriren da.\n41 Orduan erran cieçón Pierrisec, Iauna, guri erraiten draucuc comparatione hori ala bay guciey-ere?\n42 Eta erran ceçan Iaunac, Cein da despensér leyala eta çuhurra, nabussiac bere familiaren gaineco ordenatu duena, demborán ordinarioa deyençát?\n43 Dohatsu da cerbitzari hura, dathorrinean nabussiac hala eguiten eridenen duena.\n44 Eguiazqui erraiten drauçuet, ecen duen guciaren gaineco eçarriren duela hura.\n45 Eta baldin erran badeça cerbitzari harc bere bihotzean, Berancen du ene nabussiac ethortera: eta has badadi cehatzen muthillén eta nescatoén, eta iaten eta edaten eta horditzen:\n46 Ethorriren da cerbitzari haren nabussia, harc vste eztuen egunean, eta eztaquian orenean: eta bereciren du hura, eta haren partea infidelequin eçarriren.\n47 Eta bere nabussiaren vorondatea eçagutu duen cerbitzaria, eta ezpaita preparatu, eta ezpaitu haren vorondatearen araura eguin, cehaturen da anhitz vkaldiz:\n48 Baina eçagutu eztuena, eta cehatu içateco mereci duqueen gauçac eguin dituena, cehaturen da vkaldi gutiz. Bada anhitz eman içan çayon guciari, anhitz galde eguinen çayó: eta beguiratzera anhitz eman içan çayonari, hambat guehiago galde eguinen çayó.\n49 Suaren emaitera ethorri naiz lurrera: eta cer nahi dut guehiago baldin ia irachequia bada?\n50 Baina baptismo batez batheyatzeco naiz, eta nola hertsen naiz haur compli daiten artean?\n51 Vste duçue ecen lurrean baquearen eçartera ethorri naicela? ez, diotsuet, baina diuisionearen.\n52 Ecen hemendic harát içanen dirade borz etche batetan diuisionetan diratenic, hirurac bién contra, eta biac hirurén contra.\n53 Diuisionetan içanen da aitá semearen contra, eta semea aitaren contra: amá alabaren contra, eta alabá amaren contra: ama-guinharrebá bere errenaren contra, eta errena bere ama-guinharrebaren contra.\n54 Guero erraiten cerauen gendetzey-ere, Ikus deçaçuenean hodeybat altchatzen dela Occidentetic, bertan dioçue, vria heldu da: eta hala guerthatzen da.\n55 Eta hegoác draunsanean, erraiten duçue, ecen bero eguinen duela: eta hala guerthatzen da.\n56 Hypocritác, ceruären eta lurraren itchuraren iugeatzen daquiçue: eta dembora hunez nola eztuçue iugeatzen?\n57 Eta nola ceuron buruz-ere eztuçue iugeatzen bide dena?\n58 Bada ioaiten aicenean eure partida contrastarequin magistratuagana, enseya adi bidean haren menetic ilkiten: tira ezeçançat iugeagana, eta iugeac eman ieçon sargeantari, eta sargeantac eçar ezeçan presoindeguian.\n59 Erraiten drauat, ezaiz ilkiren handic azquen pelata-ere renda diroqueano.


EtxealditikEuskaraldira | Donostia\nLarunbata lagunekin lasai biltzeko egun aproposa izaten da. Etxealdian egon arren, hitzordu horiei eusteko saiakera egingo dugu… birtualki bada ere?! Hemen gaurko proposamena! Deitu lagunei eta bildu...\nPrest Etxealditik Euskaraldiraren proposamenei heltzeko?! Hemen lehenengo proposamena: Ostirala denez, eta adina muga izan gabe, taldean familian, lagunartean edo bakarka… baina egin tarte jolasari, euskaraz! Hona hemen euskaraz jolasteko proposamen zerrenda:...\n#0 Etxealditik Euskaraldira\nZe hizkuntzatan hitz egiten dut etxean eta etxetik? Etxealditik Euskaraldira 1. ariketa proposatzen dizuegu; gure etxeko hizkuntza ohiturak aztertzea izango da. Horretarako ariketa txiki eta erraz bat proposatzen dizuegu: Taula bat osatuko dugu egun hauetan ditugun...\nEtxealditik Euskaraldira: Apirilak 20\nEtxealditik Euskaraldira ekimena hastea doa. Baina… ZER DA, ZEHAZKI? NORI DAGO ZUZENDUA? ZER EGIN BEHAR DUGU? NOLA PARTE HARTU DEZAKET? ‘Etxealditik Euskaraldira’ ekimena gaurtik hasita, apirilak 20, maiatzaren 3ra egingo dugun ekimena da,...\nAzaroaren 20tik abenduaren 4ra egingo den Euskaraldia prestatzeko asmoz, datorren astelehenean, apirilaren 20an, Etxealditik Euskaraldira ekimena jarriko da abian. Egitasmo honek bi helburu ditu: batetik, etxekoekin eta etxetik ditugun hizkuntza-ohituren gainean...


Larzac - Wikipedia, entziklopedia askea.\n44°44′51″N 1°00′29″E / 44.7475°N 1.0081°E / 44.7475; 1.008144°44′51″N 1°00′29″E / 44.7475°N 1.0081°E / 44.7475; 1.0081\nSalles-de-Belvès, Pays-de-Belvès eta Sainte-Foy-de-Belvès\n69 (%46.3) 75 (%50.3)\nLarzac (frantsesez eta ofizialki: Larzac) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 135 biztanle zituen.\n4 Larzac-eko borroka\n2007an Larzac udalerrian erroldatutako biztanleak 137 ziren. Familiak 48 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 12 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 92 etxebizitza zeuden, 52 familiaren etxebizitza nagusia ziren, 37 bigarren erresidentzia ziren eta 4 hutsik zeuden. 87 etxeak ziren eta 2 apartamentuak ziren. 52 etxebizitza nagusietatik 43 bere jabearen bizilekua ziren, 4 alokairuan okupaturik zeuden eta 5 doan lagata zeuden; 3 etxek bi gela zituzten, 8 etxek hiru zituzten, 13 etxek lau zituzten eta 28 etxek bost zituzten. 33 etxek euren parking plaza propioa zuten azpian. 21 etxetan ibilgailu bat zegoen eta 29 etxetan bat baino gehiago zituzten.\nLarzac udalerriko biztanleria-piramidea 2009an .\n2007an lan egiteko adina zuten pertsonak 86 ziren, horien artean 73 aktiboak ziren eta 13 inaktiboak ziren. 73 pertsona aktiboetatik 62 lanean zeuden (36 gizon eta 26 emakume) eta 11 langabezian zeuden (3 gizon eta 8 emakume). 13 pertsona inaktiboetatik 4 erretiraturik zeuden, 4 ikasten zeuden eta 5 "bestelako inaktibo" gisa sailkaturik zeuden.\n2009an Larzac udalerrian 46 unitate fiskal zeuden, 113 pertsonek osaturik. Pertsona bakoitzeko diru-sarrera fiskalaren mediana urteko 12.695 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 2 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 informazio eta komunikazio enpresa zen, 1 higiezinen enpresa zen eta 1 zerbitzu enpresa zen.\n2000. urtean Larzac udalerrian 12 nekazaritza-ustiategi zeuden, 108 hektarea erabiltzen.\nSainte-Foy-de-Belvès (2,9 km)\nBelvès (3,0 km)\nSaint-Pardoux-et-Vielvic (3,5 km)\nSalles-de-Belvès (4,1 km)\nSagelat (4,1 km)\nMonplaisant (4,8 km)\nDoissat (5,3 km)\nOrliac (6,0 km)\nLarzac-eko borroka[aldatu | aldatu iturburu kodea]\nLarzac bertan Frantziako Gobernuak eraiki nahi zuen militarren tiro-eremu baten aurkako borrokari esker Europa osoan ezaguna egin zen. 1981 urtera arte iraundu zuen borroka indarkeria-ez aktiboaren eredua bihurtu zen. Geroztik Larzac herri-borrokaren ikurra izan da.\nMultimedia: Larzac (Dordogne)\nBNF: 152518778 (data)


Extralurtarrak etorriko balira, zer pentsatuko lukete emakumeoi buruz? - Menopausia\nExtralurtarrak etorriko balira, zer pentsatuko lukete emakumeoi buruz?\nMenopausia | 2022-02-02 19:49\nFeminismoari buruzko hitzaldi batean, ezin gogoratu nork emana, plazaratu nahi dudan gogoeta bat entzun nuen:\n"Lurrera extralurtarrak etorriko balira, zer pentsatuko lukete emakumeoi buruz, gu ere planeta honetan berriak garela? Ergelak garela? Gizartean ez dugula deus egin? Ez dago apenak aipamenik emakumeok lortutako edo sortutako edo aurkitutakoei buruz".\nOrain bolo-bolo dabilen tenislarien kontu horrekin, argi dago zerbait ez dagoela ongi. Hiru tenislarik baino gehiagok (ez soilik batek) lortu dute Nadalek lortu duena (eta gehiago). Askok esango dute: " Baina lehiaketa eskasagoa izan da, ez dute emakume horiek horrenbeste egin behar izan lehenengoak izateko".\nBenetan? Non daude emakume horiek izan beharko lituzketen erreferenteak? Non daude emakume horiengan sinistu duten esponsorrak? Irabazle izatera iritsi direnean, bai, baina bitartean?\nBadakigu zer kostatu den emakumezkoen futbola, arrauna, esku-baloia, komunikabideetan agertzea... Ematen du ni kirolzalea naizela (bada, ez asko, egia esan). Eta, noski, kirolaren kontu hau edozein arlotara pasa dezakegu. Idazleak? Erraz izan zuten emakumezkoek haien idatziak argitaratzeko?\nBixenta Mogelek bere "Ipui onac" argitaratu zuenean, paragrafo honekin apaindu zuen lehenengo orrialdea: “Badakit,(...) neskatxa gazte baten izena dagoala itsatsirik (...) Horretarako behar litzake jakitea euskera, gaztelania, eta latinezko hiru hizkuntzak. Zein gauza sinisgaitza neskatxa bategan! (…)”. Sinisgaitza zen, bai, XIX. mendearen hasieran, baina bere osaba Juan Antonio Mogelek irakatsi zizkion gauza hauek guztiak. Euskal letretan lehenengo idazletzat jotzen da Bixenta Mogel.\nBeraz, erraza ez da izan. Beste kasu aipagarri bat George Sand da (benetako izena: Amantine Aurore Lucile Dupin de Dudevant), gizonezko baten izenarekin sinatu zituen lanak eta XIX. mendeko Frantziako gizartean oso emakume aurrerakoia izan zen.\nHau guztia kontuan harturik, ariketa txiki bat proposatu nahi dizuet: Gai zarete aipatzeko XX. mendera arteko...\n- Emakumezko hamar idazle\n- Emakumezko hamar kirolari\n- Emakumezko hamar zientzialari\n- Emakumezko hamar musikagile\nNi, zoritxarrez, ez. Egon badaude, baina ez ditugu bisibilizatzen. Goazen emakumezkoen lana lau-haizetara zabaltzera; agian, berroegi urte barru, gure bilobek edo birbilobek ez dute horrelako hausnarketarik egin beharko.\n2022-02-03 23:30 #1\nExtralurtarrek tutik ere ez zer pentsatuko luketen, baina ezagunik ditudan satiruek zer pentsatzen duten emaztekiez, emaztekioz bai. Baiki, nahi gituztelakotz bizirik, gure eskuko, lotsarik (beldurrik) ez, likits eta plaxent edo jator (bertze gauza batzuien artean, prefosta). Halaxe nahi dituzte emaztekiak, halaxe gituzte laket emaztekiok, neskok, neskatxok, urruxunok, urrixok. Ni laket nute, ni eskualdun urdaxka maitagarri nizan hau; ni eta ene iduriko bertze urdaxka elibat, beti ere eskualdun eta aukeran aimenge (ni) baino aise maitagarriago. Halaxe kontuak.\nBertzaldi bat artio. Ez addiorik.\nBiba zü !


KRONIKA: 2017 IWAS WORLD GAMES\nabendua 06, 2017\nNAHIA ZUDAIREK BI URRE eta ZILAR BAT ESKURATU DITU NAZIOARTEKO ESTREINALDIAN\nIkaragarri aritu da Nahia Portugalen, dominez gain, bi laugarren postu eskuratu ditu eta baita hiru marka pertsonal berri ere\nBikain aritu da Nahia Portugalen. Vila Real de Santo Antonios ospatutako 2017ko IWAS World Games-etan, bere nazioarteko estreinua egiteaz gain, estreinaldi hau modu ezinhobean egin du, bere lehen aldian bi urrezko domina eta zilarrezko bat eskuratuz. Gehiago ezin eskatu.\nLehen egunean, igande goizean, 100 librean aritu zen Nahia. Proba honetan bere marka berdintsuan aritu zen Nahia 1:19,74an igeri eginez eta sailkapen orokorrean laugarren sailkatuz. Arratsaldeko probatan aldiz, goizeko akats batzuk zuzenduta, 400 libre ezinhobe bat egin zuen kronoa 5:48,13an geratuz, marka pertsonala 10 segundu baino gehiagotan hobetuz eta zilarrezko domina lortuz, nazioarteko mailan lortzen zuen lehenengo domina.\nBigarren egunean, astelehen goizean, aurreko eguneko bideari heldu eta lan bikaina egin zuen Nahiak. Goizeko 200 librean, 2:48,13rekin, Nahiak urrea eskuratu zuen proba honetan, bere bigarren domina eskuratuz. Arratsaldeko azken jardunaldian bide beretik jarraitu zuen Nahiak, 50 tximeletan 38,59 egin zuen bere marka pertsonala hobetuz eta erabateko nagusitasunez berriro ere urrea eskuratuz. Bere azken proban, 200 estiloetan, 3:22,08rekin, bere aurreko marka 10 segundutan birrintzea lortu zuen baina domiarik gabe, laugarren sailkatu zen eta.\nEsperientzia bikaina eta emaitza ezinhobeak bere nazioarteko estreinaldian, gehiago ezin eskatu. Orain etxera bueltatu eta lanean jarraitzeko garaia da, etorkizunean ere erronka ugari izango ditugu eta, ziur. Hemendik, zorionak berarekin abtera parte hartu duten gainontzeko igerilariei ere, eta baita taldearein aritu diren arduradunei ere.\nNahia, gainontzeko taldekide guztiekin batera, Gipuzkoako Kluben Kopan izango da hilaren 16 eta 17an. Gainontzeko taldekideena bezela, bere aportazioa berebizikoa izango da taldeak lortuko duen emaitzan.\nAupa Nahia!! Zorionak!! Burunpower!!


...> deitzen den ardatzaren parte dira. Hipotalamoa eta hipofisia garunean daude. Eta elkarrekintza dago garunean dauden neur...\n...progestinak eta GnRHaren antagonistak ditugu. Horiek hipofisiko FSH eta LH hormonak jariatzea eragotziz inhibitzen dute esp...\nHipofisiko hormonek gorputzeko hormonen jarduera gehienak arautzen dit...\n...nduten ebakuntza egiteko. Nik jakin nahi nuen hipofisia non zegoen eta arkume buru bat erosi nuen hara joan aurreti...\n...an, eta egia: Cushingen gaixotasuna omen nuen. Hipofisian tumore bat. Horrek hormona sistema guztia alteratzen zuen: ...\n...zen: hogeita zortzi saio egin zizkidaten. Hipofisi guztia erre zidaten. Erradioterapia ez da batere agresiboa ...\n...>, lurrikara bat sentitu nuen hanketatik gora hipofisiraino, arina edo bortitza, ez dakit, zeren ez baineraman gainean ...\nLaguntza bidezko ugalketa minbizia duten emakumeetan. Egilea(k) ASTIZ, Xabier. Elhuyar Zientzia eta Teknologia, Elhuyar Fundazioa 2016 (5)\n...>, guruin hori inhibitzen du, eta, ondorioz, hipofisian FSHa eta LHa jariatzea eten. Beraz, ezinbestekoa da kanpoti...\n...eraelikadura negatiboa eragiten dute hipotalamoan eta hipofisian, hormona-kantitate handiegia sor ez dadin. Ernalketarik ez ...\n...orien mailak gora egitean, LHa jariatzen da hipofisian, eta folikulu hori heldu eta obulazioa sortzen da. Fase fol...\n...tropinen jariapen-hormona (GnRH) bidaltzen du hipofisira, eta bi hormona jariatzen dira haren eraginez: hormona foli...\nGaruneko bi guruin endokrinok hipotalamoak eta hipofisiak kontrolatzen dute obulutegiaren funtzionamendua, bi fasetan...\nOSASUNA. Adimen emozionala. Oporren itzuleran. Emozioak adimenez kudeatuz gero, estresa egoki bideratzeko aukera du banakoak. Egilea(k) FERNANDEZ ORTEA, Rogelio. Berria, Euskal Editorea SM 2009 (1)\n...e den estimuluak amigdala aktibatuko du, hipotalamo, hipofisi eta guruin suprarrenalaren arteko ardatzaren bidez. Horrela...\n...>dena), unean uneko premien arabera jariatzen baitu hipofisiak. Hala ere, hormona horien produkzioan gerta daitekeen edoze...\n...nismo natural bat, berezkoa. Funtzio hori hipofisiak betetzen du, garunaren oinaldean kokatua dagoen guruin txik...\n...> izan zela. Baina M doktoreak pentsatu zuen hipofisia handituta neukala eta depresioaren zioa burmuinean neukan t...\nOhartu gabe pasatzen diren sintoma zehaztugabeak. Egilea(k) CONSUMER. Consumer, Eroski S. Coop. 2004 (3)\n... izan denean, lepoan irradiazio, kirurgia edo hipofisiaren irradiazio kasuak egon eta amiodarona edo litio bidezko tra...\nHorrenbestez, tiroidearen funtzionamendua hipofisiak sortzen duen TSH deituriko hormona estimulatzaile batek sor...\nHipofisia burmuinaren oinarrian dagoen guruin txiki bat da.\nZenbait hormonen jarioa bultzatu ( hipofisiak, tiroideak eta timoak jariatzen dituztenak). Guruin horiek ...\n...> transplanteek, odol-transfusioek eta hildakoen hipofisietako hazkuntza-hormonen erabilerak ere eragin izan dute, noiz ed...\nOxitozina: itxaropenaren hormona. Egilea(k) GALARRAGA AIESTARAN, Ana. Elhuyar Zientzia eta Teknologia, Elhuyar Fundazioa 2017 (4)\n...handia jarri da garunean dituen funtzioak argitzean. Hipofisian sortu ondoren, odolera ez ezik, garunean ere jariatzen dela...\n...> osagaiekin, eta, bestetik, sistema endokrinoarekin, hipofisiaren bitartez. Espezie batetik bestera, asko aldatzen dira konex...\n...a bi hemisferioei begira gelditu naiz, zonzon. Hipofisia eta hipotalamoa ukitu ditut ia negarrez. Igogailua ez dabil...


Askapena: “Erresistentzia helburu duen gobernu bat garatzea ekidin nahi du Israelek”\nAZ, 01/07/2009 - 12:39 — admin\nAskapenako Martxelo Diazekin hitz egin dugu Israelek Gazan daraman erasoaldiaren inguruan. Azken erasoaren aurretik ere Gazan bizi zuten blokeo egoeraz eta nazioarteak azaldu duen hipokresiaz hitz egin digu. Datorren larunbatean 17:00etan manifestazioa deitu du Askapenak Iruñeko autobus geltoki zaharretik abiatuta.\nBestalde Arbizuko udalak igandean 19:00etan deitu du elkartaratzea. Arbizu Palestinako Marda herriarekin senidetuta dago.\nRead more about Askapena: “Erresistentzia helburu duen gobernu bat garatzea ekidin nahi du Israelek”\nAZ, 01/07/2009 - 12:35 — admin\nRead more about 50 AÑOS VENCIENDO\nAZ, 01/07/2009 - 12:28 — admin\nIsraelgo Armada Gazan burutzen ari den sarraskiak Estatu sionistaren benetako itxura eman du. Mundu osoko komunikabideetan azaldu dira Gazako biztanleek pairatzen duten egoera isladatzen duten irudiak. Baina Gazako hiritarren sufrimendua ez zen abenduaren 27an hasi. Urteak dira lurralde palestinar honek Israelen blokeo kriminala pairatzen duela.\nRead more about Palestinako koiuntura-azterketa\nRead more about Sakanan, Busturialdean eta Bilbon mobilizazio gehiago...\nEuskal Herriak sionismoari STOP!!!\nAZ, 12/31/2008 - 14:38 — admin\nHerri eta hiri askotan ari dira mobilizazioak egiten eta Askapenatik mobilizazio guzti hauei babesa eta bultzada ematen diegu. Astelehenean Bilbon eta Iruñean izan ziren, mila lagun inguru atera ziren Bilbon eta ia 200 Iruñean, atzo Gasteizen 700 lagun inguru mobilizatu ziren. Ermuan eta Donostian ere izan dira eta Busturialdean (ostiralean - 18:00etan: kotxe karabana Gernikatik (Astratik) Bermiora - eta 20:00 etan manifestazioa Lameratik (Bermio)\n, Altsasun ostiralean 20:00etan elkartartzea egingo da, Bilbon ostiralean manifestazioa izango da Arriagatik abiatuta 19:00etan eta Baionan larunbatean Urtarrilaren 3an goizeko 11etan Herriko Etxearen aitzinean.\nHorrez gain, Sakanan Israeli Boikot ekimenaren inguruko hitzaldia egin zen Altsasuko gaztetxean pasa den larunbatean, 30 lagun bertaratu ziren eta igandean eta astelehenean kartelak eta pintadak agertu ziren, batez ere, Israelentzat autobusak egiten dituen lantegi batean.\nEzker abertzalea ere argi lerrokatu da Palestinaren eskubideen alde eta boikota elkartasun tresna eraginkor gisa aldarrikatu ere.\nAskapenatik zera nabarmendu nahi dugu, ekimen hauetan sentitzen ari den elkartasun gogo eta grina handia izaten ari da, eta horregatik uholde hau eguneroko boikot ekimenera bideratzera animatzen zaituztegu. Palestinatik hori da eskatzen digutena Sudafrikako Apartheid-ari hainbesteko min egin zion nazioarteko boikot ekimen hura gogoan hartuta.\nNola? Zuen herrietako udal mozioak aurkeztuz, udal horrek Israelekin harreman guztiak eten ditzan eta berririk egin ez dezan (adibidea) bai eta elkartasunez manifestuaren bidez zuen gertuko arloetan ere (musika, kirola, irakaskuntza, bertsolaritza...) pausuak eman ditzazuen.\nBoikot ekimena abiatu besterik ez da egin, baina ziur gaude pausuz pausu Euskal Herriak sionismoari ateak itxiko dizkiola eta gure aletxo hori Palestinako erresistentziari lagunduko diola justizia eta bakea ekartzen.\nRead more about Euskal Herriak sionismoari STOP!!!\nAL, 12/29/2008 - 13:57 — admin\nRead more about Sarraskiaren aurrean, Israeli boikot!


Zestoak bere zaintza komunitarioaren proiektua aurkeztu du Pasaian - Noticias - Zestoa\nZestoak bere zaintza komunitarioaren proiektua aurkeztu du Pasaian\nZestoako alkateak herriaren zaintza egitasmoa aurkeztu du Gipuzkoako Foru Aldundiak Pasaian antolatutako Zaintza HerriLab ekitaldian.\nBakardadeari estrategia kolektiboaren bidez aurre egiteko sistema kooperatiboa abiatu nahi du hurrengo bi urteetan Zestoako Udalak Izarraitz proiektuaren bitartez. Mikel Arregi Zestoako alkateak egitasmoa gaur aurkeztu du Gipuzkoako Foru Aldundiak Pasaian antolatutako Zaintza HerriLab ekitaldian. Gipuzkoako Foru Aldundiak hainbat udalerri aukeratu ditu adinekoen zaintza eredua martxan jartzeko, horien artean Zestoa.\nDetekzio goiztiarrari esker, herrian zaurgarritasun egoeran dauden adineko pertsonak egoera larriagoetara iritsi aurretik antzeman nahi ditu udalak. Behin informazioa bilduta, udal gizarte zerbitzuen esku jarriko du. Egitasmoa, estrategia kolektiboaren bidez gauzatu nahi du Udalak. Horretarako sare publiko-komunitarioa eraiki nahi du Zestoako Udalak, herritarren arteko auzo-zaintza sustatuz.\nAzken urteetan asko hazi da Zestoan bakarrik bizi den adineko pertsonen kopurua. Gaur egun 164 pertsona bizi dira herrian egoera honetan eta espero da hamabost urte barru 250 pertsonako langara iristea. Biztanleriaren zaharkitzea hori gaurdaino ezagutzen genuen sare komunitarioaren ahultzearekin batera etorri da. Eta bakarrik bizi diren adinekoen zati bat “radarretik kanpo” geratzeko arriskua dago. Udala azterketa demografikoa eta diagnosi kuantitatiboa egin ondoren egoeraren diagnosi kualitatiboa egiten ari da eta ondoren aktibazio komunitariora pasako da hautatu gabeko bakardadeari aurre egiteko oinarriak jarriz.\nProiektuan Udalak, Zestoako bi zaintza guneak (San Juan eta Gisasola), jubilatuen elkarteak eta 3Z elkarteak parte hartu dute.


Udalsarea 21 - Aalborg Kompromisoak\nUdalsarea 21ek Hiri eta Herri Iraunkorren IV. Europar Konferentzian (Aalborg + 10) egin zuen bat Aalborgeko konpromisoekin. Aktiboki hartu zuen parte 2004ko ekainean Danimarkan egindako konferentzia hartan. Udalsarea 21ez gain, euskal udalerri asko atxiki ziren, indibidualki, Aalborgeko konpromisoetara, euren Tokiko Ekintza Planak pixkanaka konpromiso horietan jasotako helburuetara egokitzen joateko asmoz.\nUdalsarea 21ek sustatzen duen balio batek bultzatuta hartzen du sareak aktiboki parte nazioarteko foro eta konferentziatan; hots, nazioarteko bokazioa duelako eta tokiko iraunkortasunari dagokionez erreferente izan nahi duelako.\nAalborgeko konpromisoak bere egin zituenez geroztik, Udalsarea 21ek berriro zehaztu ditu bere egitekoa eta helburuak. Hala, gaur egun horien barruan daude Aalborgeko konpromisoak, tokiko iraunkortasunaren oinarrizko erreferentzia baitira.\nUdalsarea 21 sareaz gain, euskal udalerri ugari atxiki zaizkie Aalborgeko konpromisoei, era indibidualean:\nZure Udalerriak Aalborgeko Konpromisoak sinatu baditu eta zerrendan ez baldin badago, jar zaitez gurekin harremanetan.\nAalborgeko Konpromisoekin bat egin nahi baduzu, ziurtagiri bat igorri behar duzu Aalborgeko Idazkaritza Teknikoa+10era, eta beste kopia bat Udalsarea 21eko Idazkaritza Teknikora (IHOBE).\nTelefonoa: 45 9931 20 00 - Faxa: 45 9931 21 60 - Emaila:aalborgplus10@aalborg.dk\nEtorkizunera begira, Udalsarea 21ek hiru erronka nagusi ditu Aalborgeko konpromisoei dagokienez:\nLan metodologiari dagokionez, Udalsarea 21ek ekintza iraunkorraren eraginkortasuna eta Aalborgeko konpromisoei egindako ekarpen kualitatiboa Tokiko Iraunkortasunaren adierazleen emaitzarekin eta bilakaerarekin erlazionatuko ditu.\nEtorkizunean izango duen jarduerari dagokionez, sareak zenbait konpromiso garatu beharko ditu; besteak beste, hiriaren plangintza eta diseinua, tokiko ekonomia bizi eta iraunkorra, etab.\nUdalsarea 21ek Euskal Herriko kaleetara eraman behar ditu Aalborgeko konpromisoak, eta herritarrei komunikatzeko eta iraunkortasunean hezteko tresna gisa egokitu.\nKonpromisoei egindako ekarpena


Lazkaok haur danborradaren zilarrezko ezteiak gogoan ditu sanprudentzioetan - GARA\nLazkaok haur danborradaren zilarrezko ezteiak gogoan ditu sanprudentzioetan\nUneko burutazio bat du sorburu, hain justu, atzo 25 urte bete zituen Lazkaoko San Prudentzio jaietako haur danborradak. Urteurrena dela-eta, bere historia errepasatzen duen argazki erakusketa dago ikusgai. Maiatzaren 1era arte iraungo duten festek egitarau oparoa dute.\nEfemerideek urteurren zehatz bat ekartzen dute gogora. Batzuetan ospakizunerako aitzakia dira, eta besteetan, besterik gabe, anekdota gisa igarotzen dira. Edozein kasutan, efemerideek denboraren iheskortasuna uzten dute agerian. Lazkao San Prudentzio jaietan murgilduta dagoela, hain justu atzo 25 urte bete ziren haur danborrada herriko festetan lehen aldiz atera zenetik. Jantziak soinean eta makilak eskuetan, igandean egin zuten desfilea, baina urteurrenaren usaina nabaria da.\nDatorren maiatzaren 1era arte izango dira jaiak, eta horien baitan, esaterako, haurren danborradaren historiari errepasoa egiten dion argazki erakusketa izango da ikusgai, 1987ko apirilaren 26an sortu zenetik gaur egun arteko irudiekin. Ikusi nahi dituenak gaur, bihar eta igandean izango du horretarako aukera; kultur etxean, 12.00tik 14.00ra eta 18.30etik 20.30era zabalik izango ditu ateak.\nDetailerik ez zen falta\n«Harrokeriarik gabe, baina sorrera gogoratzeko ilusio handiz», ekimen horren hazia non eta nola sortu zen azaldu dio GARAri Jose Antonio Garciak. Berarekin batera izan ziren 1987ko lehenengo edizio hartako sustatzaileak Manolo Salaberria Manolo, Aquilino Perez eta Pedro Mari Tello.\n«Larunbat eguerdietan bueltatxo bat ematera atera ohi ginen Manolo, nire koinatua, eta biok. Halako batean, honetaz eta besteaz hitz egiten ari ginela, danborradaren kontua bururatu zitzaion. Nik hura erokeria zela erantzun nion», kontatu du.\nBurugogor, ideiarekin aurrera egin zuen Manolok, eta Garciak Beasaingo danborradan parte hartzen zuenez, bertan zituen harremanak zirela-eta, jantziak eta material guztia utzi zizkieten. Ikusmina sortu zuen herrian, baita umeen artean ere. Orduan, gaur bezala, 120 ume inguruk hartu zuten parte desfilean.\nHurrengo egunean egunkarietan atera ziren kronikak ere oroitu zituen Garciak. Artikuluak giro ederraz eta atzean zegoen lan handiaz mintzo ziren: «Ez zen detailerik falta; jantzia, antolaketa, musika, erritmoa... hura karroza!». Bai, karroza. Lehen aldi hartan karroza bat eraiki zuten, txistu erraldoi bat zena. Horri ere omenaldi txikia eginez, aurtengo edizioan karroza hartan oinarritutakoa atera zuten.\nLantalde horrek zortzi urte inguru eman zituen antolaketa arduretan, lekukoa eskuz aldatzeko unea heldu zen arte. Gaur egun, ilusio berberarekin, beste batzuek dute ardura hori. «Guretzat pozgarria da gaur bizirik dagoela ikustea -dio-, baita orduan sortu ziren adiskidetasunek jarraitzen dutela ikusteak».\nMende laurdena bete duen danborradan 8 eta 12 urte bitarteko haurrek hartzen dute parte, baina helduek ere badaukate eurena. Gaur bertan, 22.30ean, hirugarren urtez San Prudentzio auzotik abiatuko da, eta plazan amaituko.\nDanborrada alde batera utzita, jai egitarauak oraindik badu zer eskaini. Egunean zehar, buruhandiak (18.30), pilota txapelketaren finala (19.00) eta Drindots taldearen kontzertua (23.00) izango dira, besteak beste. Biharko eguna txistulariek hasiko dute 9.00etako dianarekin. 13.00ean udal ordezkariek soka-dantza dantzatuko dute udaletxe aurrean eta eguna Zea Mays eta Ze Esatek musika taldeek itxiko dute, 22.30etik aurrera. Programazio osoa www.lazkao.net webgunean dago ikusgai.\n1987ko kronikek ondo jaso zituzten aurrenekoz Lazkaoko kaleak zeharkatu zituen danborradako anekdotak. «Boluntario talde batek, ilusio handiz» abiatu zuela ere aipatu zuten.


Zergatik ez datoz beti bat ontziratutako izozkien pisua eta bolumena? | Consumer\nProduktu horiek erostean, garrantzitsua da etiketan adierazten den eta pisuan nahiz bolumenean adierazten den produktu-kantitatea zehaztea.\nIrudia: Aline Ponce\nGure Erosketa Gidan aztertutako haurrentzako izozkien ontziek hainbat pieza dituzte. Ohikoena da produktu horiek bost unitate (Calippo, Frutti eta Mikolapiz) edo sei (Dracula, Spiderman eta Pirulo tropikala) izatea, baina badira lau (Colajet) eta zortzi (Eroski) dituzten ontziak ere. Badira beste formatu batzuk ere, 15 unitate dituztenak (Frigo Chuches eta Fantasmikos), tamaina txikiko piezak direlako (16 g inguru; tamaina handiko izozkiek, berriz, 60 g pisatzen dute, batez beste). Ontziko pisuari begiratzen diogunean, ordea, beti ez dator bat bolumenarekin. Zergatik gertatzen da hori? Jarraian azalduko dizugu.\nPisuaren eta bolumenaren arteko aldeak izozkietan\nErosketa egitean, garrantzitsua da etiketan adierazten den produktu-kantitatea ikustea, bai pisuan (gramotan), bai bolumenean (mililitroetan).\nUr-izozkietan eta sorbetetan ez da arazo handirik izaten, kantitatea nahiko erraz kalkula baitezakegu, oro har, pisua bat baitator bolumenarekin (adibidez, Pirulo Tropikaleko errazio batek 50 ml hartzen ditu eta 50 gramo pisatzen ditu).\nHala ere, esnearekin egindako produktuetan, hala nola “izozki” kategoriakoetan, despistatu egin gaitezke balorazio hori egitean; izan ere, egituran txertatutako aire-burbuilak dituztenez, bolumena handia da pisuaren arabera (adibidez, Mikolapizen errazio batek 50 g pisatzen du, baina 88 ml-ko bolumena hartzen du).\nHorregatik daude hain alde handiak marken errazio-tamainetan. Adibidez, Spidermanen pieza batek 35 gramo baino ez ditu pisatzen, nahiz eta 60 ml hartzen dituen; Eroskiren pieza batek bolumen bera hartzen du (60 ml) eta pisu bera du (60 g).\nHorregatik da garrantzitsua pisuari erreparatzea, ez bolumenari. Aztertutako marken artean, pisu txikiena duena Spiderman da (35 g); pisu handiena duena, berriz, Calippo (100 g).\nGarrantzitsua da, halaber, etiketan ageri den errazioaren tamaina kontuan hartzea. Kopuru hori ekoizle bakoitzak erabakitzen du, bere irizpidearen arabera, eta kontuan hartzen da zenbat produktu kontsumitu behar den behin bakarrik. Tamaina handiko izozkietan erabakia erraza da, errazioa pieza bati dagokiola jotzen baita, baina tamaina txikiko izozkietan, kontua korapilatu egiten da. Adibidez, Frigo Chuchesek pieza baten errazioaren tamaina hartzen du (17,4 g); Fantasmikosek, berriz, errazioa bi piezaz (32 g) osatuta dagoela uste du.\nHori garrantzitsua da nutrizio-informazioa kontsultatzeko.Bertan, datuak nahitaez adierazi behar dira 100 gramo bakoitzeko, baina ohikoa da fabrikatzaileek borondatez sartzea errazio bidezko datuak. Kasu jakin horietan, gainera, kontuan izan behar da izozki handi baten errazioa 60 gramo ingurukoa dela.


Juaristi ISB, Euskal Kopako garaile - Azpeitia - uztarria.eus\nJuaristi ISB, Euskal Kopako garaile\nUztarria.eus 2019-09-09 12:48\nDelteco GBCren aurka jokatu zuen atzo Juaristi ISBk, eta Iraurgiko gizonezkoen lehen taldea 71-80 nagusitu zen.\nEuskal Koparen garaikurra etxera eraman dute Juaristi SBko jokalariek asteburuan. Atzo, igandea, Euskal Koparen finala jokatu zuten Juaristik eta Delteco GBC taldeek Zornotzan, eta Azkoiti-Azpeitiko klubeko jokalariek 71-80 amaitu zuten norgehiagoka.\nDenboraldiaren atarian, asteburu borobila izan du Juaristi SBk, finalaurrekoan zein finalean nagusitu baita taldea; larunbatean, Juaristi tadeko gizonek mendean hartu zuen Zornotza taldea, markagailua 70-81 zela bukatu baitzuten finalaurrekoa. "Ia partida osoa aurretik aritu ginen, eta baina hirugarren laurdenean 11 puntu jarraian saskiratu zituzten, Zornotzak aurrea hartu zigun. Amaieran, ordea, saskiratzen hasi eta gora joan ginen", esan du Iñaki Jimenez entrenatzaileak. Finalean ere ez zuen hain erraza izan Juaristik, eta nekez lortu zuen garaipena taldeak. "Finalerdian ez bezala, gaizki hasi genuen norgehiagoka. Markagailuan 13 puntu azpitik geundela bukatu genuen bigarren laurdena, eta hirugarren laurdena, berriz, Deltecok baino 17 puntu gutxiagorekin hasi genuen. Hiruko batzuk saskiratu genituen orduan, eta bost puntu behetik amaitu genuen laurden hori. Azkenengoan, berriz, egoerari buelta eman eta aurrea hartu genien".\nGaraikurra eskuetan, aurreikuspen guztiak gainditu ditu Juaristik, Euskal Kopa irabaztea "ezustekoa" izan baita taldearentzat: "Gure hasierako helburua zen igandeko finala jokatzea. Irabazteko gogoz geunden, baina jakin bagenekien zaila izango genuela maila bat gorago lehiatzen den taldeari irabaztea. Azken laurdenean hasi ginen garaipenean sinesten, eta uste dut Delteco bera ere orduan jabetu zela irabazteko aukerak genituela":\nIrailaren 21ean hasiko du denboraldia Juaristik, eta sasoi berriaren atariko partida guztiak irabazi ditu taldeak; lautik lau. Emaitza hori sasoi berrirako "neurgailua" izan daitekeela uste du Jimenezek, baina zuhur agertu da: "Euskal Koparen garaipenak lagundu behar digu denboraldia gustura eta ondo hasteko, baina kontziente izan behar gara Euskal Kopan lehiatu garen taldeak ez direla izango denboraldiko berberak. Izan ere, talde asko osatu gabe daude oraindik, eta beste jokalari batzuek iritsi berritan, dagokien taldean asko entrenatu gabe, jokatu dituzte Euskal Kopako norgehiagokak".\nAñares Riojaren txanda, zapatuan\nGizonezkoek ez ezik, emakumezkoek ere jokatu dituzte asteburuan Euskal Kopako jardunaldiak; Añares Rioja ISB taldeak zapatuan jokatu zuen lehen partida. Azkoitiko kiroldegian lehiatu ziren ISBko neskak Ibaizabal Saskibaloi Taldearen aurka, baina Azkoitia-Azpeitiko taldeak ezin izan zuen mendean hartu Bizkaiko taldea; 62-86 amaitu zuten norgehiagoka. Ligaxka moduan ari dira jokatzen Emakumeen Euskal Kopa. Lehen faseko beste bi jardunaldiak datorren asteburuan izango dira, eta orduan erabakiko da zein talde sailkatuko diren finalerdietara. ISBk hilaren zapatuan jokatuko du bigarren norgehiagoka Ausarta Barakaldo EST taldearen kontra, eta hilaren 15ean Ibaizabalek eta Ausarta IST Barakaldok neurtuko ditute indarrak. Ligaxka horretatik sailkatzen den taldea finalerdietan izango da, eta Araski izango du aurkari. Bigarren finalaurrekoa, berriz, Lointek Gernikak eta IDK Gipuzkoak jokatuko dute. Finala hilaren 20an izango da, Durangon.


Harrera ona izan du turismo-sektorera zuzendutako IKT prestakuntzak – Cederna Garalur\nPasa den otsailean, Cederna Garalur Elkarteak enpresa-prestakuntzarako bi ildo paratu zituen abian IKT eta kudeaketa arloetan. Turismo-sektoreari zuzendutako prestakuntzan parte hartu dutenek balorazio positiboa egin dute; 10 puntutik 8 puntuko balorazioa eman diote.\n‘Nafarroako Mendialdeko turismo-enpresak finkatzeko eta merkatuan posizionatzeko sostengua: marketina lantzeko hastapena eta blogak sortzea’ proiektuaren barnean (‘Nafarroako Mendialdea’ LGP programak babestutako proiektua), tresna teknologikoen erabilpena lantzen ari da turismo arloko enpresekin, horiek Interneten posizionatze aldera.\nLehen seihilekoan, turismo sektoreko 103 enpresek jaso dute prestakuntza marketinean eta blogak sortzeko. Prestakuntza 13 udalerritan eman da: Lekunberri, Larraintzar, Arbizu, Lesaka, Zugarramurdi, Agoitz, Irunberri, Zubiri, Hiriberri Aezkoa, Izaba, Izize, Zangoza, Doneztebe eta Elizondon, guztiak ere Cederna Garalur Elkartearen lan-esparruaren barnean kokatuak.\nParte hartu duten enpresa gehienak turismo-ostatuen arlokoak dira (62 guztira); ondotik datoz turismo-informazioko bulegoak, jarduera-enpresak, gidak, eta abar (33 guztira), eta azkenik, 8 jatetxe.\nPrestakuntza gaian adituak diren Cederna Garalur Elkarteko bi teknikarik eman dute: Nahikari Uriartek (turismo-marketina modulua) eta Pablo Rodriguezek (blogak sortzea eta gizarte-sareak).\nBloga sortzeko lehen zati hori ekainaren 10ean bukatuko da Izaban. Une honetan Elizondon ematen ari dira prestakuntza-ikastaroa, maiatzaren 23tik maiatzaren 27ra bitartean.\nGerora, irailean, prestakuntza ‘gizarte-sareak’ izeneko moduluarekin osatuko da, negozioen merkataritza-kudeaketa eta promozioa lantzera zuzenduta. Azken zati hori aurtengo abendura bitartean landuko da hainbat udalerritan: Doneztebe, Elizondo, Lekunberri, Lesaka, Larraintzar, Arbizu, Aribe, Izize, Erro, Agoitz, Zangoza, Erronkari eta Irunberrin.\nIKTen aldeko interesa garrantzitsua da enpresentzat eta hauek merkatuan posizionatzeko. Hori argi eta garbi uzten du Cederna Garalur Elkartea partaide den Cybersudoe proiektuaren barnean landutako bideoak.\nPor | 2011-08-26T13:14:55+00:00\tmayo 26th, 2011|Albisteak|Comentarios desactivados en Harrera ona izan du turismo-sektorera zuzendutako IKT prestakuntzak


2016/12/13\t· Joxerra Aizpurua\nSar zaitez webgune horretan edo beste hartan, jaitsi ezazu aplikazio hau eta zerbitzu hau edo bestea erabiltzerik izango duzu. Informatikaren alorrean ari garenok etenik gabe kaleratzen ari gara webak eta aplikazioak gure bezeroentzat, berauek edota euren bezeroek erabiltzeko.\nGauden hamarkadan esponentzialki hazi da erabiltzaileen bila ari diren aplikazioen eta web-zerbitzuen eskaintza. Ezerezetik gulara igaro gara, jatekoen arloko simila erabilita, edota lagun batek aipatzen zidan eran, “ez dut tokirik telefonoan eta jada paso egiten dut”.\nEuskaraz ere gero eta ugariagoak dira aipatu ditugun web zerbitzu horiek eta euskaldunon mugikorretan ere ez zaizkigu sartzen eta gu ere nazkatzen hasiak gara, zorionez. Geurean ere gauza onak, ez hain onak, ez hain txarrak eta txarrak egon baitaude, ez ingelesaren edo espainolaren eskalan, baina zerbitzuen zakua ez dugu hutsik.\nHala ba, euskaldunak, euskaldun ez denaren antzera, web zerbitzuen aurrean gero eta gehiagotan paso egitea ez da harritzekoa, normala baizik. Ez dakit web zerbitzuen alorrean urratsa eman zuen lehena aberastu zen ala ez, baina egun web zerbitzuen garapena eskatzen dutenen asmo nagusia duten maila mantentzea baino ez da izaten.\nEta nola erakarri gure aplikazioen erabiltzaile potentzialak bizi garen zoologiko digitalean?\nZergatik aukeratuko du gure aplikazioa? Ba al daki noiz eta non erabili?\nMende honen hasieran “Informazioaren kudeaketa” kontzeptuaren inguruan lanean ari ginenok egun ditugun antzeko arazoekin topo egin genuen; hain handia zen informazio fluxua non guztia sailkatzeak edota antolatzeak ez zuen asko laguntzen. Informazio uholdean nabigatu nahian “Ezagutzaren kudeaketa”, “Informazioaren meategia” eta ez dakit zenbat kontzeptu gehiago sortu ziren. Aipatu ditugun kontzeptu horiei tresna digital mugikorrak gehitu zaizkie, eta guztia gizartearen etenik gabeko aldaketaren isla baino ez da.\nInformazio hori erabiltzaile harengana heltzeko bide guztiak idatzita eta esanak daude baina oso gutxitan asetzen dugu gure nahia. Zer egin?... Agian gure geneetan n-garren posizioan aparkatuta dugun giza intuizioari kasu handiagoa egingo bagenio….


Martyrs | Odolaren mintzoa\nHonela etiketaturiko artikuluak: "Martyrs"\tmai07\nDouce France (eta II)\nHaute tension film gogorra da; Mauryrena eta Bustillorena, basa eta zakarra. Martyrs film latza da, eta batek gaizki pasatzen du ikusi ahala, deseroso sentitzen da, are asaldatua batzuetan. Lehen biak jenero filmak dira, zintzoki eginak, jenero maite dutenak gogoan izanda. Hirugarren hau ere jenero filma den arren, egile-zinematik ere badu. Gaia honela laburbiltzen ahalko genuke: Pascal Laugierren filmak biktimaren eta martiriaren arteko diferentzia erakutsi nahi du. Lortu ote duen, edo...\nDouce France (I)\n2010ean Srdjan Spasojevic-en A Serbian film ailegatu baino lehen, Frantziako bi filmek piztu zuten polemika aitzineko urteetan. Lehendabizikoa, Julien Maury-ren eta Alexandre Bustillo-ren À l’intérieur (2008) izan zen; bigarrena, Pascal Laugier-en Martyrs (2009). Bietan erakusten zen bortizkeria gehiegizkoa omen zen, grafikoegia eta, zenbaiten ustez, justifikaziorik gabea. Edonola den ere, bi film horiek halako ospea eskuratu bazuten ere, ez dira, Frantziari eta beldurrezko zinemari...\nIruzkin berriakHomepage --> Douce France (I)Beñat --> GrabbersSanti Leone --> GrabbersBeñat Eizagirre Indo --> GrabbersEdu Lartzanguren --> The cabin in the woods Artxiboak\tMartxoa 2013


Frantziako arkitektura barrokoa - Wikipedia, entziklopedia askea.\nFrantziako arkitektura barrokoa, batzuetan frantziar klasizismo deitua, Luis XIII.a (1610–43), Luis XIV.a (1643–1715) eta Luis XV.a (1715–74) erregeen agintaldietan Frantzian garatutako arkitektura-estiloa izan zen.\n1 Luis XIII.aren garaiko arkitektura\n2 Luis XIV.aren garaiko arkitektura\nLuis XIII.aren garaiko arkitekturaAldatu\nRichelieu eta Mazarinoren garaian harmonia, ordena eta oreka izan ziren arkitekturaren oinarriak. Jacques Lemercier, François Mansart eta Louis Le Vau izan ziren irizpide estetiko horien ordezkari nagusiak. Luis XIV.aren agindupean botere publikoek arte nazionala, nazioaren balioen ordezkari izango zena, sortu nahi zuten nola edo hala ; horren ondorioz, alde handia egon zen eraikin ofizialen eta partikularren artean, azken horiek nazioarteko joerei zabaldu nahi baitzizkieten ateak. Jacques Lemercier-ek aitaren lantegian ikasi zuen. St. Eustache elizaren eraikuntzan parte hartu ondoren, Erromara joan zen bizitzera (1607). Erroman 1614. urtea arte egon zen, eta Frantziara itzuli zenean errege eraikuntzetan parte hartu zuen. 1624an Luis XIII.ak Louvre handitzeko agindua eman zion. Hala ere, Lemercierren benetako zaindaria Richelieu izan zen, eta hark eskatu zizkion proiektu eta lan nagusiak.\nLemercierren estiloan antzeman daitezke alde batetik izan zuen formazioa -XVII. mendeko Frantziako eginaren araberakoa-, eta beste alde batetik, Erroman gaztetan ikasitako arkitektura hizkera. Erromatar estiloaren arrastoa erlijiozko arkitekturan antzematen zaio batez ere. Horren adibide da Sorbonneko eliza. Sorbonnerako oin bikoitzeko proiektua egin zuen ; nabea eta transeptua elkartzen diren gunean kupula ipini zuen, eta gurutzearen izkinetan lau kapera lauki-zuzen. Lemercierrek Louvren egin zuen lanari dagokionez, aipagarria da nola luzatu zuen "Laukia" esaten zitzaion patioa (XVI. mendean sortua), ekialdeko hegala luzatuz. Lemercierrek osagai nagusi bat asmatu zuen Erlojuaren pabiloia osatzeko : behealdeko hiru solairuetan Lescot-en jatorrizko diseinua egokitu zuen, baina ganbararen gainetik solairu berri bat sortu zuen.\nRichelieuk eraikin asko eraikiarazi zuen ; horien artean aipagarria da Lemercierrek osatu zuen jauregia, Louvreren eta Henrike IV.aren antzinako harresiaren artean zegoena. Bestalde, Richelieuk herri bat sortu nahi izan zuen, eta Lemercierrek egin zuen proiektua. Lauki zuzen formakoa zen, luzetarako ardatza kale nagusia zen, eta kale horrek bi plaza lotzen zituen. Etxebizitza guztiak eredu berari jarraitzen zioten : adreiluzkoak ziren, eta izkinetan harlanduak zituzten.\n1635ean Gaston Orleanskoak Bloisko gazteluaren proiektua eta Parisko hainbat etxebizitzatakoak eskatu zizkion. Baina ordurako eginak zituen etxe eta eraberritze batzuk : Feuillants-en elizarako fatxada (1623, Paris), eta Berny (1623) eta Balleroy (1629) gazteluak. Azken gaztelu hori aurrerapauso handia izan zen Mansarten lanbidean, lerroen eta bolumenen harmonia lortu zuen, ondorengo lanetan oinarrizkoa izango zena.\nBai Bernyn, bai Balleroyn, atzera utzi zuen eredu tradizionala, eta haren ordez, pabiloi sail bat eraiki zuen zeharreko ardatzean; ardatz nagusia dorre itxurako eraikin garai baten bidez nabarmendu zuen. Bloisko gaztelurako, berriz, Marsartek proiektu handinahi bat egin zuen (1634) baina, tamalez, ezin izan zuen erabat amaini ; erdiko atala eta zutabedia egin zineen bakarrik. 1640ko hamarraldian garrantzizko aldaketa gertatu zen Mansarten bilakaeran, erlijiozko bi eraikin handi egin baitzieten : Val-de-Grâce eta Fresnes jauregiko kapera.\nAzkenik, 1655ean erregearen arkitekto nagusi eta idazkari izendatu zuten. 1640-1655 urteen bitartean egin zituen lanen artean aipatzekoak diru, besteak beste, Île Saint-Louisko jauregiak (1642) eta Lambert, Rohan eta Lauzon hotel edo aberatsen etxeak (1650-1658). Errege eraikuntza lanetako arduradun izendaera izan ondoren Vicennesko gazteluko atzealdearen berritzeari ekin zion Le Vauk, eta erregearen arkitekto zela, Errege jauregia zabaltzeko lanak zuzendu zituen. Bestalde, Louvreko erdialdeko proiektua egin zuen. Versaillesko lanen zuzendari ere izan zen (1661-1670).\nErlijiozko arkitekturari dagokionez, Saint-Louis-en-Pile (1664) eta Salpêtrière ospitale nagusiko kapera egin zituen. Le Vauk eginak dira, bestalde, Lau Naziotako eskola (gaur egun Frantziako Institutua), Tambonneau hotela (1642an hasia) eta Lionneko hotela (1662an hasia).\n1661ean Versailles handitzeko lanak hasi zituen Le Vauk; Le Notrek egin zuen lorategien diseinua. Eraikin multzoaren erdigunea jauregia bera da, eta gune horretatik alde banatara osatu ziren lorategiak eta hiria. Versaillesko lorategiak ehun urtetik gorako lanaren ondorio dira. Lorategietako osagai nagusia luzetarako ardatza da, eta ardatz horren erdian dago jauregia, leku pritatua, hiriaren eta landare eta baso eremuaren arteko muga. Iturri eta urmaelek, bestalde, dinamismoa ematen diote multzoari .\nVersaillesen antzinako gazteluaren inguruan (Luis XIII.arentzat eraikia) eraiki zuen Le Vauk egitura berria: hi hegal zituen egitura ia-ia laukia izan zen. 1678an lules Hardouul-Mansartek bi hegalen artean zegoen terrazaren ordez Ispiluen galeria deritzana jarri zuen, fatxadari irudi apur bat monotonoa eman ziona. Asko errepikatzen dira arkudun leihateez betetako guneak, eta horrek eremu amaigabearen irudipena ematen du. Versaillesko jauregia kanpoko espazioaren eta barrukoaren arteko lotura izan zen ; barrukoa espazio intimoa da, argiz eta kolorez betea, eta espazio hori kristalezko egitura handiei esker bereizten da kanpokotik.\nLuis XIV.aren garaiko arkitekturaAldatu\nGarai horretako arkitekto nagusia Hardouin-Mansart (1646-1708) izan zen. Versaillesko eta Les Invalides-eko kaperak, eta Vendôme eta Victoires plazak egin zituen Parisen. 1675ean erregearen arkitekto izendatu zuten, eta 1699an erregearen eraikuntzen ikuskatzaile nagusi. Hardouin-Mansart erregeak Parisen zituen eraikin guztien arduradun zen, eta Luis' IV.ak lan hauek agindu zizkion : Dome des Invalides (Elbarrien etzeko kupula), Clagnyko gaztelua (1676- 1680), Marlykoa (1679), eta Petit-Chateau eta Grand-Chateau Chantillyn. Hirigintzaren alorrean des Victoires plaza eraiki zuen Parisen, oin biribilekoa, eta Place des Etats-en proiektua egin zuen (Dijonen). Bestalde, Vendôme plazako lanak -bere osaba Françoisen proiektua- zuzendu zituen.\nXVII. mendeko tradizioaren bidetik, Elbarrien beheko kaperak gurutze greziarra du, eta izkinetan kapera biribilak, gorputz nagusiarekin irekiune luze eta estuen bidez lotzen direnak. Zutabeak izugarri handiak ditu, taulamendu konplexua eusten dutenak, eta zutabe horien tartetik alboetako kaperetako zuloak irekitzen dira. Zutabeak marmol beltzekoak dira. Mansartek, eraikin horretan, goreneko mailara eraman zuen bertikaltasunaren ideia.\nKapera horren barrokismo mota berekoa da Versaillesko kapera. Mansartek eraikin erlijioso hura eraiki zuenean oso kontuan hartu zuen erregearentzat zela. Hortaz, beheko solairuan jendearentzako arkupe bat diseinatu zuen, eta bigarren solairuan, kolomatekin, erregearen ohorezko aulkiarentzat lekua ; alboan erregearen jarraigoarentzat galeria bat jarri zuen. Gune hori, bestalde, erregearen egongela pribatuekin zegoen lotuta.\nJules Hardouin Mansarten Château de Dampierre.\nChâteau de Beaumesnil, Eure.\nAucheko katedralaren koroa, Auch.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-3-29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nAzken aldaketa 14 abendua 2019(e)an, 16:48(e)tan


Tratu txarrak konfinamenduan\nKISKETAREKIN ITXI DEN ATEA\nPandemiak, konfinamenduak eta bakartze sozialak eragina izan dute indarkeria matxista jasaten duten emakumeen egunerokoan. Salaketek behera egin dute, baina telefono artak, gora. Haien egoeraz, eskura dituzten baliabide eskasez eta babes sareen garrantziaz mintzatu dira gaian aditu diren hiru kide.\nArtarako isilpeko bideak\nOihana Teyseyre Koskarat - Amaia Ramirez de Okariz Kortabarria\nKonfinamenduan zenbait emakume erasotzailearekin batera egon dira etxean sartuta, eta isileko bideak aktibatu dira laguntzeko. Adituek ohartarazi dute bortizkeria mota aldatu egin dela.\n«Indarkeria etengabeko tanta jarioa da»\nIndarkeria matxista jasan duten andreen elkarte bateko kideak dira Nekane eta Ane. Bata lehendakaria da, eta bestea, abokatua. Biek ala biek jasan dute biolentzia: Nekanek, bikotekide ohiarena, eta Anek, aitarena. Haurren babesgabetasunean jarri dute arreta.\n«Urtean 150.000 euro bideratzen ditut biktimen babeserako»\nPirinio Atlantikoetako Departamenduko Prefeturako funtzionarioa da Pelissier. Iparraldean emakumeek jasaten duten bortizkeriari aurre egiteko lanean ari diren egitasmo instituzionalak koordinatzen ditu.\nKalean zein balkoietan, bortizkeria arbuiatzera deitu dute feministek\nPandemiak baldintzatuta bada ere, mobilizazioak egingo dituzte asteazkenean. Bortxaren kausak «sakondu» direla salatu dute\nEuskara, bideo jokoz kanpo\nEuskal Herriko biztanleen %20 maiz aritzen dira bideo jokoetan. Euskararen presentzia anekdotikoa da arlo horretan, baina egoera iraultzeko lanean ari dira.\nIRITZIA-Euskaraldian Berria bizi\nEuskarazko pixelen bila\nIrailaren 7tik izan den kutsatu kopuru apalena atzeman dute Nafarroan: 134


Katxonderstan: EITBko langile athleticzaleak protesta ekintzak egiten hasi dira Realari ematen dioten tratuagatik\nEITBko langile athleticzaleak protesta ekintzak egiten hasi dira Realari ematen dioten tratuagatik\nEITBko langile athleticzaleak protesta ekintzak egiten hasi dira, EITBk Realari ematen dion tratuagatik.\nEITBko langile protestagileek adierazi dutenez, "ez da zilegi hedabide publiko batean futbol talde batekin lotutako albisteek hainbeste denbora izatea".\nLehenengo protesta ekintza irailaren 2an egin dute: gaueko Teleberriko bi aurkezleak Athleticeko kamiseta soinean agertu ziren, irudian ikusten denez.\nInork ez digu argitu ekintza honek Petronorreko Josu Jon Imazen baimena duen.\nProtestagileen bozeramale batek honako hau adierazi du: "Realak tratu onegia eta gehiegizkoa izan du azkenaldian EITBko hedabideetan; batetik, futbol taldeari denbora gehiegi eskaini diote, eta, bestetik, esatariek gehiegizko lausenguak bota dizkiete Realeko jokalari eta entrenatzaileei".\nHalaber, antzeko protesta ekintzak egiten jarraituko dutela iragarri dute, ez baitzaie zilegi iruditzen Realak azken hilabeteetan jaso duen lehentasunezko tratua: "Realak joko ona egiteak edo Txapeldunen Ligarako sailkatzeak ez dio EITBri eskubiderik ematen Athletici zor zaion tokia okupatzeko: azkenaldian, ETBk Txuri Urdin Telebista ematen du, eta hori onartezina da".\nHorregatik guztiagatik, irailaren hasieran hitzetatik ekintzetara pasatzea erabaki dute. Ekintzak ahalik eta deigarrienak izango dira:\n- EITBko ikus-entzunezko hedabideetan, Athleticen aldeko ikurrak eramango dituzte (kamisetak, adibidez)\n- EITBko irratietan zazpi minutuz behin "Athletic ieuuuup!" oihua emitituko dute (aldez aurretik abisurik eman gabe, gainera).\nJakin dugunez, ekintza horiekin ezer lortzen ez badute Danborrada alternatibo bat egingo dute San Sebastian egunean San Mames Barrian, eta EITBri zuzenean emititzeko eskatuko diote.\nEgiaz edo gezurraz harago, baliabide publikoen jarrera negargarrien aurkako kritika negargarriak daude.\n- ETB1en udako programazioak sexua izango du ardatz (2013-07-06)\nEgilea: martinkitto3@gmail.com ordua: 12:09\nEtiketak: Athletic, Danborrada, EITB, futbola, Katxonderstan, Katxonderstango Errepublikako albisteak, Martin Kitto, Martin Kittoren Txokoa, Petronor, Reala, San Mames Barria, Teleberri, Txapeldunen Liga


Onkogene - Wikipedia, entziklopedia askea.\nOnkogeneak minbizia eragiten duten geneak dira, zelula arrunta zelula gaizto edo tumorala bihurtzen dutenak. Onkogeneak beste gene batzuk (proto-onkogeneak) mutatzen direnean agertzen dira. Proto-onkogene horiek zelularen ugalketa prozesua kontrolatzen dute, eta mutazioa gertatutakoan (onkogeneak agertuz) zelularen zatiketa-erritmoa nabarmen bizkortzen da. Gehiegizko ugalketa horrek tumorea sortzen du.\nDena den, tumore bat agertzeko ez da nahikoa onkogene bakar baten agerpena; mutazio batzuk pilatu behar dira proto-onkogene batzuen gain zelula gaiztoak agertzeko.\nOnkogeneak ez ezik, beste gene batzuek ere zerikusi handia dute minbiziaren agerpenarekin: tumoreak kentzeko geneak, esaterako. Gene hauek zelulen gehiegizko ugalketa eragozten dute. Mutatzerakoan, baina, ez dago apoptosia galarazten duen generik, eta zelulak etengabe ugaltzen dira tumore bat sortuz.


'Teknopolis' | Bizigiro | Berria\nIrudia berrituta ekin zion 22. denboraldiari Teknopolis saioak, irailaren 28an. Ordutik, bost atal ekoiztu dituzte euskaraz zein gazteleraz, ETB1en (larunbata, 13:30) eta ETB2n (igandean, 13:30) emateko. Zientziaren eta teknologiaren gaineko edukiei eutsi diete; besteak beste, garagardoaren mundua eta biharko garraiobideak izan dituzte hizpide atal berrietan. Denboraldi honen helburu berritzailetako bat da emakumezko ikerlarien eta zientzialarien ikusgarritasun bultzatzea. Oraingoz, baina, gizonezko gehiegi ikusi ditut Nahieran zerbitzuan ikusgarri dauden ataletan.\nIñaki Leturia da Teknopolis-en aurkezlea eta zuzendarietako bat. Beti irribarretsu egoten da, eta euskara maila jasoan eta zainduan hitz egiten du. Agian izen-abizenez ez da hain ezaguna, baina haren aurpegia aski familiarra da ETBko jarraitzaileentzat; izan ere, Bertatik Bertara-ko garaitik dabil bertan lanean; bederatzi urtez ibili zen saio horretan, hain zuzen. Produkzioa, aldiz, EITBren eta Elhuyar-en artekoa da. Euskal telebistak jartzen ditu programaren ordutegia, emisioa eta kamera.\nEtorkizunean nola teleportatuko garen jakiteko saioa izan zen azken-aurrekoa. Tecnalia euskal enpresa bisitatu zuten horretarako; haiek egindako aerotaxiaren gaineko xehetasunak jasotzeko, zehazki. Ustekabe atsegina izan zen bertan lanean dabilen Joseba Lasa oñatiarra azalpen nagusiak ematen ikustea —aspaldian ikusi ez dudan laguna da—. Kontatu zuenez, 2006an antzeman zuten propultsioen elektrifikazioan sektore eta merkatu berri bat irekitzen ari zirela. «Aeronautika berria» deitzen diote horri. Logistika eta mantentze lanetarako droneei, alegia. Orduan, abentura berri batean murgildu ziren. Bi urteko lanaren ondotik, berriz, lehen prototipoa etorri zen: airez ibiliko den taxia.\nDiotenez, 2020ko hamarkadan posible izango da taxi bat airean ikustea munduko bost hiritan, tartean Los Angeles (AEB), Dubai (Arabiar Emirerri Batuak) eta Dallas (AEB). Tecnaliaren helburua da Bilbon haien taxia martxan ikustea etorkizunean. Ea Teknopolis-ek horren berri emateko aukera duen orduan; izan ere, iruditzen zait saioaren balio erantsietako bat dela, euskaraz, zientziari eta teknologiari lotutako hiztegi berria sortzeko gaitasuna. Hain zuzen, hizkuntza gutxituak indartzeko elementu garrantzitsua..


Europako IKT industriaren lankidetza handiena - SPRI\nSPRI » Up-euskadi » Ekintzailetza » Europako IKT industriaren lankidetza handiena\nEuropako IKT industriaren lankidetza handiena\nFiware proiektua, 80 milioi euroko aurrekontuarekin, sortu da ekintzaileak inplikarazteko eta 3.200 europar start up erakarri ditu. Jardunaldia SPRI garapenerako agentziaren bitartez sustatua dago 2011an sortutako programaren giitzak adierazten du.\nBizkaiko Teknologi Parkean eginiko jardunaldi batean ezagutzera eman dira euskal ETE eta stat-up-ek beren ideia eta negozioak garatzeko dituzten potentzialitateak Europako Fiware programaren bidez, zeinak 80 milioi euroko laguntzak banatuko baititu zuzeneko finantzaketaren bitartez. “Europako IKTen industrian sekula egin den lankidetza-ahalegin handiena da”, esan du Europako Fireware programako koordinatzaileak, Juanjo Hierrok. Ekonomi Garapen eta Lehiakortasun Sailak bere enpresa-garapenerako agentziaren (SPRI) bidez sustatutako jardunaldi horrek erakutsi du nola lan egin daitekeen 2011n sortutako Europako proiektu horretan. “Ekosistema irekia da, ekintzaileek beren ideiak gara ditzaten”, esan du Hierrok.\nFiware teknologian (Interneten oinarritua industrian nahiz eguneroko bizitzan hobekuntzak sartzeko) bederatzi herrialdetako 24 enpresak parte hartu dute, hilean 7.500 lagunek egin dute lan eta 122 milioi euroko aurrekontua izan du. “Ezinezko apustua izango zatekeen Europako edozein enpresarentzat”.\nHelburu nagusia da ekosistema bat sortzea ekintzaileak inplikarazteko, 80 milioi euro horiek bi urtetan banatuz. Fiware proiektuaren koordinatzaileak esan du 3.200 ETE inguruk aurkeztu dituztela laguntzetarako eskaerak, horietatik 400 aukeratu direla eta “laster hasiko direla lanean aplikazioak sortzeko. Asmoa da 3.200 start up mobilizatzea, eurekin bi urtez lan egiteko. Uste dugu programa amaitzean 200 enpresa arrakastatsu egongo direla”.\nFireware programa hasia da planetako beste herrialde batzuk erakartzen. Latinoamerika eta bereziki Mexiko interesatuta daude beren herrialdeetan ezartzeko. Eta marketina ere proiektuaren elementu oso garrantzitsua da, arlo horretara bideratuko baitira 6,5 milioi euro programak dirauen bost urteetan. “Diru horren zati bat ekintzaileen konponbideak sustatzeko erabiliko da”.\nInnovalia Elkarteko June Solak Fiware programaren adibide praktiko batzuk erakutsi ditu. Programa horrek 10 proiektu pilotu ditu martxan. Horietako bat da lantegi bateko langileak monitorizatu eta kontrolatzea, jakiteko beren jarrerak egokiak ote diren eta, hartara, lesioak eragozteko. Beste adibide bat izan da ikuzgailu-danborrak egiten dituen Whirlpool muntinazionalaren fabrika bat. “Lantegi erabat automatizatua da, baina bere datuak erabiltzen ez zituena. Plataforma bat egin da une honetan erabiltzen ez duten informazio guztia prozesatzeko”.\nSolak Portugaleko eraikuntza-enpresa baten kasua azaldu du: papera baino ez zuen erabiltzen hormigoia aukeratzeko prozesuan eta orain internetez egiten dute. Orobat aipatu du Italiako helikoptero fabrikatzaile baten kasua: helikopteroak kasik eskuz egiten ditu eta mantenimendu oso konplikatua du tresna zehatzak behar direlako. “Orain sentsore batzuk dituzte tresna-kaxan, objektu bat helikopteroan geratu bada abisatzeko eta hala istripuak saihesteko”.


Buruntzaldeko ikasle eta gazte mugimenduko eragile anitzek ere bat egin dute greba orokorrarekin - Zubieta - Noaua.eus\nBuruntzaldeko ikasle eta gazte mugimenduko eragile anitzek ere bat egin dute greba orokorrarekin\nNoaua Aldizkaria 2020-01-27 19:31\nUrtarrilaren 30eko lan, pentsio eta bizi duinen aldeko greba orokorra eremu anitzetako eragile eta norbanakoen babesa biltzen ari da. Zerrenda luze horretara batu da baita Buruntzaldeko ikasle eta gazte mugimendua. Osteguneko grebarekin bat egin dute, "gazteon aldarrikapenak Greba Orokorreko aldarrikapenekin batera zabaltzeko asmoarekin". Atxikimendua adierazi dutenen artean dira baita Usurbilgo zenbait eragile. Hernanin agerraldia egin berri dute. Hemen plazaratu duten adierazpena osorik:


Euskara ikasteko zure formula – Bilbao Euskaraz\nEuskara ikasteko zure formula\n23/09/2020 Euskaltegiak, Gazteak, Gurasoak, Helduak, Ikastetxeak, MerkatariakEuskara eta Hezkuntza Saila\nBilboko Udalak bat egin du euskaltegien 2020-2021 ikasturterako matrikulazio-kanpaina berriarekin. “Euskara ikasteko zure formula-Tu fórmula para aprender euskara” goiburuarekin, kanpainak euskaltegiak ikasleei eskaintzarik malguena eta zabalena eskaintzeko egiten ari diren ahalegina aipatzen du.\nCovid-19ak eragindako ezohiko egoerari erantzutearren, eta kontuan hartuta osasun neurriak, ikasturte honetan pisu handiagoa izango dute aurrez aurrekoak ez diren ikasturteek eta bitarikoek, errazago baita haien bidez osasun eta segurtasun neurriak betetzea. Funtsean, lau ikastaro mota eskainiko dira, nahiz eta haien barruan malgutasun handia eskaini. Lehen-lehenik, ohikoa denez, aurrez aurreko ikastaroak eskainiko dira, betiere ikasgeletan segurtasun neurriak betetzen direla bermatuz. Era beran, jarduera bikoitzeko ikastaroak ere eskainiko dira, aurrez aurreko jarduera eta aurrez aurrekoaz bestekoa konbinatuz. Hirugarrenik, nork bere kasa ikasteko ikastaroak eskainiko dira, inoiz baino aukera gehiago eskainiz nork bere ordenagailuarekin ikasteko. Azkenik, bideokonferentziazko taldeak eskainiko dira, ikasgela birtualen bidez, taldeen barruan eta ordutegi finkoetan irakasleen laguntza izango delarik. Gainera, ohikoa denez, egonaldiak eskainiko dira, bai barnetegietan, bai kolektibo eta enpresentzako ikastaro berariazkoetan.\nEuskaltegi guztietan bermatuko dira Covid-19aren kontra egiteko osasun neurriak. Euskaltegi bakoitzak bere kontingentzia plana izango du, osasun neurri guzti-guztiak betez. Helburua da ikasleak lasai etortzea euskaltegietara, eta, ahal dela, aurrez aurre egitea ikastaroak. Eskaintza malgua izango da, ikaslearen beharrizanen arabera, baina lehentasuna izango da aurrez aurreko irakaskuntza sustatzea, bera delako eraginkorrena.\nIkasleek euskara eraginkortasunez ikasten badute eta dagokien maila gainditzen badute, matrikula ordaintzeko dirulaguntza eskatu ahal izango dute. Eusko Jaurlaritzaren, aldundien eta udalen ekarpenari esker, euskara ikastea dohainik da B2 mailaraino, ikasleak bi betebehar betez gero: % 75eko bertaratzea izatea eta dagokion maila gainditzea (ikasketa-prozesuan aurrera egitea, alegia).\nPasaden ikasturtean Bilboko euskategietan matrikulatu den ikasle kopurua 9.000 inguru izan da. Ikaslearen batez besteko perfila da, emakumezkoa, goi mailako ikasketak dituena eta 25-50 urte bitartean dagoena.\nBilboko euskategiak prest daude ikasleak hartzeko eta gogotsu ikasturte berriari ekiteko!\nKontsultatu hemen Bilboko euskaltegien sare zabala: https://bilbaoeuskaraz.bilbao.eus/zer-behar/euskaltegiak/\nUdalak urtero ateratzen du ditulaguntza deialdia euskara ikasten ari diren eta Bilbon erroldatuta dauden pertsonentzat. Gurasoak, monitoreak eta errenta baxua daukaten pertsonak dira laguntza hauen hartzaileak.\nDirulaguntzei buruzko informazioa orri honetako zabalgarrietan: https://bilbaoeuskaraz.bilbao.eus/diru-laguntzak/\nAurreko bidaleta Badator Euskaraldia! Hurrengo bidalketa Mintzapraktika taldeak abian berriz ere 2020-2021


ALEX TXIKON ETA BERE TALDEA MANASLUKO OINARRIZKO KANPAMENTURA IRITSI DIRA | elinberri\nALEX TXIKON ETA BERE TALDEA MANASLUKO OINARRIZKO KANPAMENTURA IRITSI DIRA\n2021. urtarrilak 15 Albisteak, Alex Txikon\nDohan, Bihim, Philim edo Namrung-etik igaro dira, eta 3.500 metroko desnibela metatu dute\nEguraldi ona eta taldearen gogoa izan dira nagusi espedizioaren lehen partean\nIa astebeteko trekkingaren ostean, Alex Txikon eta bere taldea Manasluko oinarrizko kanpamentuan (itsas mailatik 4.900 metrora) daude azkenean. Ez da bide erraza izan, baina eguraldiak eta taldearen gogoak markatutako helburua lortzen lagundu dute. Orain hasten da lan gogorra. Oinarrizko kanpamentua antolatu beharko dute, pixkanaka-pixkanaka igotzeko bidea hornitzen hasteko.\nUrte Berri egunean Katmandura iritsi zenean, taldeak berrogeialdia gorde behar izan zuen 4 egunez eta PCR froga bat egin behar izan zioten, Nepalgo agintariek agindu bezala. Izan ere, inork ez dio ihes egiten COVID-19ak sortutako pandemiari eta haren ondorioei. Nepalek ere ez. Gestio guztiak egin eta hasierako plana aldatu behar izan eta gero (berrogeialdiko egunek Bilbon pentsatutakoa aldatu zuten), taldeak kargak antolatu eta helikopteroetan utzi zituen, Samagaunera (3.500 m) eraman zitzaten.\nMateriala kanpamentu nagusira zuzenean eramateko aukera zegoen, baina Samagauneko zamaketariek herritik kanpamendura eramatea erabaki zuen Txikonek. Pandemiak gogor jo du diru iturri nagusitzat espedizioak eta turistak dituen eskualdean –2020ko martxoaz geroztik, bertakoak izan ezik, ez da ia inor igaro bertatik–, eta horregatik erabaki zuen Txikonek bere aletxoa jartzea eta inguruko zamaketariei lana ematea.\n“Badakigu gure ekarpenak ez duela aurtengo arazoa konponduko. Pandemiak gogor jo du inguru honetan. Ez hainbeste gaixotu egin direlako, ia ez baita kasurik izan, oso eremu isolatuak dira, baina eragin handia izan du euren ekonomian. Iritsi aurretik banekien zer aurkituko genuen: turismotik eta espedizioetatik bizi den eta turistarik eta espediziorik ez duen herria. Pertsona horiei guztiei zor diegun errespetuarengatik, Himalaiara etorri garen urte guztiengatik, koherenteena eta zuzenena ahalik eta gehien laguntzea zela uste genuen”, azaldu du Alex Txikonek.\nBehin kargak utzita, taldeak 5 egun iraun dituen trekking bat hasi zuen. Hori bai, motxila bizkarrean hartu eta oinez hasi aurretik, Txikon eta bere taldeak bidaia luzea egin behar izan zuten autobusez eta 4×4 ibilgailuz Machhakholagaoeraino. Eta herri horretan gaua igaro ondoren, kanpamentu nagusiraino eraman dituen bide luze baina ederra egin dute. Dohan, Bihim, Philim edo Namrung herrietatik igaro dira, hanketan 3.500 metroko desnibela pilatuz, baina bidaiak merezi izan du.\n“Trekking ederra izan da, eguraldi zoragarriarekin. Katmandun ikusten genuen eguraldia gure alde egongo zela eta berrogeialdia oso luzea egin zitzaigun. Martxan jartzeko irrikan geunden eta eguzkia aprobetxatu behar genuen! Bidea bikaina izan da eta leku ederrak ikusi ditugu. Baina, beste behin ere, aurkitu dugun errealitatea oso gogorra egin zaigu. ‘Lodge Thakli’-ko Lakpak, martxoaz geroztik hemen ikusten den mendebaldeko bigarren taldea garela esan dit, eta hori suntsitzailea dela gu bezalako jendetik bizi den eskualde batentzat. Hala ere, inoiz ez dute irribarrea galtzen eta oso positiboak dira. Aurrera egiteko indar handia eman digute”.\nTaldea oinarrizko kanpamentuan lanean hasteko irrikan dago, eta oraindik zeregin handia dute bertan. Orain bai, Manaslu (8.163m) handiak goitik zaintzen ditu, bere aurpegirik onena eskainiz. Eta ez dute bistatik galduko Bilbora itzuli behar duten arte.\nAne Mendibe // mendibe@biokcomunicacion.com // 636 878 248\nPeru Salaburu // salaburu@biokcomunicacion.com // 639 902 771


Santa Cristina de Lena - Wikipedia, entziklopedia askea.\n43° 07′ 38″ N, 5° 48′ 52″ W / 43.12733333°N,5.81430556°W / 43.12733333; -5.81430556Koordenatuak: 43° 07′ 38″ N, 5° 48′ 52″ W / 43.12733333°N,5.81430556°W / 43.12733333; -5.81430556\nParameter 43.12733333 eta 43.127222,-5.81430556 eta -5.814167 is an invalid value of "latitude,longitude".\nUNESCO World Heritage Site record modificationa 1998\nSanta Cristina de Lena Asturiasen (Espainian) dagoen eraikina da eta arte asturiarrean kokatzen da. Oviedotik 34 kilometrora dago, Lena udalerrian. Nahiz eta ez dagoen dokumentaziorik, uste da Ramiro I.aren garaian eraiki zela (IX. mendean), Santa Maria del Naranco eta San Miguel de Lillo bezala.\nUNESCOk Gizateriaren Ondare izendatu zuen 1985ean.\nToponimikoki, "El palazzio" gunean dago. Bertan erromatar villa bat existitu zen, hiritik kanpo zegoen pallatium bat izan zen erregeak aisialdirako denbora pasatzeko. Jauregi multzotik gaur egun elizak palatinoak irauten du soilik. Santa Kristinaren adbokazioa ez zen ohikoa Asturiasko Erresuman.\nApaindurak[aldatu | aldatu iturburu kodea]\nNarancon aurki daitekeen lengoaia artistiko bera topatzen dugu. Han bezala, arku itsuak, klipeoak, inposta lerroak, mentsulak... Murrua plastizitate efektuez beteta dago. Harlangaitzaz egina dago eta izkinetan harlandua topa dezakegu.\nOinplanoa[aldatu | aldatu iturburu kodea]\nEz dago eredu basilikalik, espazio laukizuzen eta bakarra dago. Honi itsatsitako lau gune topa ditzakegu, gurutze itxura faltsu bat eratuz. Aurreko arkitekturekin konparatuz, planimetria bestelakoa da. Hormabularrez beteta dago eta nahiz eta batzuk funtzio tektonikoa eduki, beste batzuk apaingarri gisa daude.\nHemen ikus dezakegu, absidea bakarra eta karratua da, eta irtenune batean dago. Burualde hau, goratua dago eskailera batzuen bidez igo daiteke.\nOso txikia da, bertan oso jende gutxi sartzen zen. Badakigu osotara margotua zegoela nahiz eta aztarnarik ez zaigun iritsi.\nOinaldean Errege tribuna kokatzen da. Bertara igotzeko bi eskailera ditugu, ezker eta eskuinaldean (oinplanoan agertzen den bezala). Oinaldean bertan, ezkerrean eta eskuinean bi areto daude, hauen funtzioa ezezaguna da. Aipatu bezala, aldarea goratua dago eta tribunarekin batera, efektu eszenografiko handia sortzen du: bi polo garrantzitsu azpimarratuz, Jainkoa eta Erregea.\nIkonostasia ere ikus dezakegu aldare gunea eta koro gunea ongi bereizteko. Ez dakigu ikonostasi hau fabrikazkoa ote zen edo ez. Arkuetan oinarrituta dago. Gainjarrita beste arkuak topa ditzakegu, hauen aurrekaria Kordobako meskitan egon daiteke. Hispaniar musulmanen eragintzat hartzen dute batzuk, mozarabiarrek ihesian ekarri zutena. Erdian, harlangaitzak eta bisigodoen garaiko sareta birziklatuak ikus ditzakegu.\nKantzela bisigodoa birziklatua da. Bertan bisigodo garaiko inskripzio bat topa dezakegu: offeret flainus abba in onore apostoior(um) d(ei) s(an)c(t)or(um) petri pauli: Pedro eta Pablo apostoluei eskainita dago.\nWikimedia Commonsen badira fitxategi gehiago, gai hau dutenak: Santa Cristina de Lena\nArte Prerrománico Español: Santa Cristina de Lena\nOrriaren azken aldaketa: 14 abuztua 2017, 09:26.


Uploaded by Karrajua\nDescription: Ataza honetan bertsolaritza hobeto ezagutuko dugu.\nAtaza honetan bertsolaritza hobeto ezagutuko dugu.\n1A maila (200-300\nKultura Ohiturak Bert solaritza\nAt aza honet an bert solaritza hobeto ezagutuko dugu. Horret arako: a. Ramon Agirre aktoreak esandakoak irakurri et a aktore et a bert solarien arteko aldeez hitz egingo dugu, bertsolarien lanaren ideia orokor bat izan dezagun. b. Oholtza gainean lan e g i t e n d u t e n b e s t e b a tzuk ere deskribatuko ditugu.\nPROZEDURA: A ataza: jendaurrean kantari\nAtazaurrea: bertsolaritzaz hitz egin eta bertso munduko lexikoa ezagutu\nBertsolaritza munduaz ezer ba ote dakigun esango dugu: bertsolari bat eta bertso bat zer direr, inon ikusi ditugun izen horiek,... Bertsolarien argazki batzuk erabili nahi izanez gero, 7.orrian dituzue. "Bertsotan" ariketan (3. or.) testuan azpimarratuta dauden hitzak beheko irudietako hutsuneetan kokatuko ditugu. Ariketa zuzenduko dugu (erantzunak 7. or.).\nAtaza: antzezle lana eta bertsolariena alderatu eta deskribatu\n"Antzezle ala bertsolari?" orrian (4. or.), bi lanbide hauek alderatuko ditugu galderei erantzunez. Taldeka, taulan ahalik eta ideia gehien idatziko dugu. "Ramon Agirrek esana" testuan, aktore honek esandakoak irakurriko ditugu (1) (4. or.). Taulan aipatu ez den ideiaren bat irakurtzen badugu, azpimarratu eta taulan txertatuko dugu ondoren.\nFeedbacka: tauletan jasotakoa alderatu\nGuztion artean tauletan jasotakoa alderatu eta komentatuko dugu.\nGramatika eta diskurtsoa: balorazioak egiteko formak berrikusi\n”Erraza iruditzen zait” ariketan (5. or.) bertsolarien lanaren inguruko balorazioak egingo ditugu proposatutako formekin. Beste egoeraren bat pentsatu eta binaka balorazio berriak egingo ditugu forma horiekin. Gainerakoei azalduko dizkiegu egindako balorazioak ea ados dauden.\nAtazaostea: Bertso saio batera joango ginatekeen komentatu\nBertsolariei buruz entzundako guztia kontuan hartuta, inoiz bertso saio batera joan nahi izango genukeen esango dugu. Iritziak emango ditugu.\nB ataza: oholtza gaineko lanbideak\nAtazaurrea: oholtza gainean nork lan egiten duen zerrendatu\nOholtza gainean lan egiten duten beste batzuk zerrendatuko ditugu arbelean: abeslariak, aurkezleak, pailazoak, magoak, akrobatak, dantzariak,...\nAtaza: oholtza gaineko lanbide bat deskribatu eta bertsolarienarekin alderatu\nTaldeka, zerrenda horretako lanbide bat aukeratu, deskribatu eta bertsolariekin alderatuko dugu (6. or.). Pentsatutakoa gainontzekoei azalduko diegu, eta iritzia emango diogu elkarri.\nFeedbacka: azalpen onena zein izan den baloratu\nAurkeztutako lanen artean ikasle bakoitzak gogokoen duena aukeratuko du arrazoiak emanez.\n(1) Aukeran, "Inprobisazioa hemen eta munduan" ikastunitatean, 2. mailarako egindakoa, 7. bideo-pasartean topatuko duzue grabatuta. Gu grabazio horretan oinarritu gara testutxo hau idazteko, entzungaia zail samarra iruditu zaigulako.\nBertsolarien lanaz hitz egingo dugu. Irakurri aurkezpentxo hau, eta esan azpimarratutako hitzak argazkietan non ikusten diren:\nJendetza joaten da belodromora bertsolariak ikustera. Euskal Herrian bertsozale asko daude, eta adi-adi egoten dira bertsoak entzuten. Oholtza gainean, bertsolariak eta gai-jartzaileak egoten dira. Azken honek, gai-jartzaileak, esaten die bertsolariei zeri buruzko bertsoa abestu behar duten, gaia ematen die.\nmaritxu nora zoaz eder galant o r i\niturrira Bartolo nahi baduzu etorri\nIturrian zer dago ardotxo xuria\nbiok edango degu nahgi dezun guz-\nNeurri baten barruan eta errimatuz kantatu edo idazten den testua_________ da.\nBertsoak kantatzen dituen pertsona, berriz, _____________ da\n____________ bertsolariari bertsoa kantatzeko gaia jartzen dion pertsona da.\nBertsolariak eta gai-jartzailea egoten diren eskenatokiari ____________esaten zaio.\nBertsoak entzutera joaten den jendeari ________________esaten zaio.\nANTZEZLE ALA BERTSOLARI?\nAntzerkia egiten duten antzezleen lana ezagutuko duzu, ezta? Konpara ezazu bertsolarien lanarekin. Antzekotasunik badute zerbaitetan?\n1. Zuzendaririk edo gidaririk behar al dute? 2. Aurretik ikasitako testurik edo gidoirik izaten da? Inprobisaziorik izaten da? 3. Ikusleria nolakoa irudikatzen duzu? Jende asko joaten al da? 4. Lanbide hori ikasteko ikastarorik edo eskolarik badago? 5. Makilajerik, jantzi berezirik, ileorderik,... behar al dute? 1. Beti zuzendari bat behar izaten dute\n1. Gai-jartzaileak gaia esaten die, baina nahi duten mezua esateko libre dira.\n............................................................................... ............................................................................... ...............................................................................\nGeratu da galderarik erantzun gabe? Ba, irakurri orain Ramon Agirre aktoreak esan diguna, eta osa ezazu goiko taula.\nNik bertsoekin kristoren inbidia pasatzen dut. Zortzi mila ikusle izaten dituzte askotan, adi-adi, mugitu gabe, eta ez dakit zenbat ordutan. Gu ikustera etortzen direnek beti galdetzen dute: "zer, ordubete baino askoz gehiago ez da izango, ezta?". Gero, gainera, sarrerak oso garestiak direla esaten digute. Inprobisatzeko duten ahalmen horrek ere inbidia ematen dit. Gai bat jarri eta bat-batean hainbeste gauza okurritzea ere! Guk etxetik ikasita ekartzen dugu esan beharreko guztia, eta hala ere, batzuetan ahaztu egiten zaigu. Guk, ofizio honetan ibiltzen garenok, amesgaizto bat izaten dugu askotan: oholtzara irten eta zer esan behar dugun ez jakitea, hau da, testua ahaztea. Hori da amesgaiztorik gaiztoena. Bertsolari jende hau, berriz, kastakoa da. Zer izango dute buruan? Hori non ikasten da? Izango da sistemaren bat, ezta? Guk baditugu metodo ospetsu batzuk, baina inprobisazioari buruz, ez dute gauza handirik esaten. Bertso eskola batean eman beharko dut izena. Inbidia sanoa ematen didate.Ez dute ezer behar euren lana txukun egiteko. Guk, berriz, makillajea, jantziak, keinuak, imintzioak,... Bertsolariek, eskuak sakelan sartu, mikrofonoaren aurrean jarri eta bota! Batere koreografiarik gabe! Gu beti ibiltzen gara lan desberdinetarako itxura aldatzen: pelukina dela, bibotea dela,... Iturriaga bertsolariak, berriz, edozein pertsonaia egiten du patilarik kendu gabe. Beste abantaila bat ere badute hauek: ez dutela zuzendari baten txapa agoantatu behar. Nik ez dut zuzendari bat imajinatzen Andoni Egañari esaten: "zuk ez pentsatu, egin!". Hori esaten digute guri askotan. Eta Maialen Lujanbiori zein neurri edo doinutan kantatu behar duen, edo "kendu jertse hori eta jarri beste hau". Horregatik ematen didate kristoren inbidia, inbidia sanoa. Egia esan, ez dakit inbidia sanorik dagoen, baina... 4\nHona hemen bertsolaritzari buruzko kontu batzuk. Baloratu, bakoitza arrazoituz eta hor dituzun formetako bat erabiltzen saiatuz.\n1. Jende aurrean kantatzea. 2. Bertsoa bat bat-batean asmatzea. 3. Lehiaketa batean parte hartzea. 4. Mikrofono aurrean jartzea. 5. Errimak pentsatzea. 6. Bertsolariek diotena ulertzea. 7. Bertso-saio bat entzutea. 8. Bertso-saio batera joateko lagunak topatzea. Ez dago gauza errazagorik...... baino. Ezinezkoa iruditzen zait. Ez dut uste oso erraza denik. Zaila iruditzen zait. Erraz-erraza dela uste dut. Ez zait zaila iruditzen. Nire ustez oso zaila da. Ez da hain zaila.\nOrain pentsatu beste egoera batzuk eta binaka forma horiekin balorazio berriak egin itzazue.\n1. __________________________________. 2. __________________________________. 3. __________________________________. 4. __________________________________. 5. __________________________________. 6. __________________________________. 7. __________________________________. 8. __________________________________. Ez dago gauza errazagorik...... baino. Ezinezkoa iruditzen zait. Ez dut uste oso erraza denik. Zaila iruditzen zait. Erraz-erraza dela uste dut. Ez zait zaila iruditzen. Nire ustez oso zaila da. Ez da hain zaila.\nZiur oholtza gainean egiten diren beste ofizio asko ere ezagutuko dituzuela. Aukeratu nahi duzuna eta azaldu gainontzekoei nolakoa den bere lana. Komeni zaizu aurrez zer azalduko duzun prestatzea. Pentsatu ideia batzuk.\nZer azalduko duzu?\nAndoni Egaña Euskal Herriko bertsolari txapelduna.\nMaialen Lujanbio Gipuzkoako bertsolari txapelduna\nUnai Iturriaga bertsolari bizkaitarra, gidoilaria, idazlea,....\nSebastian Lizaso bertsolari gipuzkoarra.\nAmets Arzallus bertsolari lapurtarra.\nOihane Enbeita bertsolari bizkaitarra.\n1. 2. 3. 4. 5. argazkia: argazkia: argazkia: argazkia: argazkia: bertsoa bertsolaria gai-jartzailea oholtza bertsozale\nDocuments Similar To Bertsotan\nGramatika Eta Hizkuntz Bariazioa Bermeon\nGramatika - Euskal Deklinabidea ANDER\nEuskal Herrian Zehar Bizikletaz 1B\nKorrikaren Alde Ezkutua 1B\nSahara 1b (Autoikaskuntza)\nAEK oinarrizko gramatika\nMore From Karrajua\nSantutxuko jaiak 2009: programa\nAdministrazioko idazkiak berritu eta estandarizatzeko teknikak\nOngi etorri Korrika 16\nHABE: 081128ko jardunaldia\nSantutxuko jaiak 2010\n2009- UDAKO BARNETEGIAK_090428_1047\nSantutxuko jaiak 08: egitaraua\nhitzaditza 2008 afitxa\nAzterketak lekuak ordutegia 080516 1018\nPrestakuntza-ekitaldi%20berriak08-09 080813 1220\nEtxola Eta Etxebizitza Trukean 1B\nBirziklapena 1A. Autoikaskuntza\nSantutxuko jaiak 2008\nMintza eguna 2008\nOndarruko berbeti 3\nEtxe aurrefabrikatuak 1B\neuskara eta euskalkiak 2\nEuskalkiak eta azpieuskalkiak